
ΝΟΜΟΣ ΥΠ’ΑΡΙΘ. 2971 
Αιγιαλός, παραλία και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Ορισμοί 

1. «Αιγιαλός» είναι η ζώνη της ξηρός, που βρέχεται από 
τη θάλασσα από τις μεγαλύτερες και συνήθεις αναβάσεις 
των κυμάτων της. 

2. «Παραλία» είναι η ζώνη ξηράς που προστίθεται στον 
αιγιαλό, καθορίζεται δε σε πλάτος μέχρι και πενήντα (50) 
μέτρα από την οριογραμμή του αιγιαλού, προς εξυπηρέ¬ 
τηση της επικοινωνίας της ξηράς με τη θάλασσα και αντί¬ 
στροφα. 

3. «Παλαιός αιγιαλός» είναι η ζώνη της ξηράς, που προ- 
έκυψε από τη μετακίνηση της ακτογραμμής προς τη θά¬ 
λασσα, οφείλεται σε φυσικές προσχώσεις ή τεχνικά έργα 
και προσδιορίζεται από τη νέα γραμμή αιγιαλού και το ό¬ 
ριο του παλαιότερα υφιστάμενου αιγιαλού. 

4. «Όχθη» των μεγάλων λιμνών και των πλεύσιμων πο¬ 
ταμών είναι η χερσαία ζώνη, που περιστοιχίζει αυτούς και 
βρέχεται από τις μεγαλύτερες αλλά συνήθεις αναβάσεις 
των υδάτωντους. 

5. «Παρόχθια ζώνη» των μεγάλων λιμνών και των πλεύ¬ 
σιμων ποταμών είναι η με τη συνδρομή των προϋποθέσε¬ 
ων της παραγράφου 2 προστιθέμενη στην όχθη ζώνη ξη¬ 
ράς, που καθορίζεται σε πλάτος μέχρι και πενήντα (50) μέ¬ 
τρα από το προς την ξηρά όριο της όχθης. 

6. «Παλαιά όχθη» των μεγάλων λιμνών και των πλεύσι¬ 
μων ποταμών είναι η ζώνη της ξηράς, που προέκυψε από 
τη μετακίνηση της οριογραμμής της όχθης των μεγάλων 
λιμνών και πλεύσιμων ποταμών. 

7. «Λιμένας» είναι ζώνη ξηράς και θάλασσας μαζί με έρ¬ 
γα και εξοπλισμό, που επιτρέπουν κυρίως την υποδοχή 
κάθε είδους πλωτών μέσων και σκαφών αναψυχής, τη 
φορτοεκφόρτωση, αποθήκευση, παραλαβή και προώθη¬ 
ση των φορτίων τους, την εξυπηρέτηση επιβατών και ο¬ 
χημάτων και την ανάπτυξη επιχειρηματικών δραστηριο¬ 
τήτων, που συνδέονται άμεσα ή έμμεσα με τις θαλάσσιες 
μεταφορές. 

8. «Λιμενικά έργα» είναι εκείνα, που εκτελούνται ολικώς 


ή μερικώς στον αιγιαλό, την όχθη, την παραλία ή την πα¬ 
ρόχθια ζώνη, μέσα στη θάλασσα, στον πυθμένα της θά¬ 
λασσας και στο υπέδαφος του βυθού, καθώς και εκείνα 
που επιφέρουν διαμόρφωση ή αλλοίωση των χώρων αυ¬ 
τών ή που προβλέπονται από τις διατάξεις περί Λιμενικών 
Ταμείων. 

9. «Φορέας διοίκησης και εκμετάλλευσης λιμένα» είναι 
κάθε δημόσιος φορέας ή φορέας της Αυτοδιοίκησης ή ι¬ 
διωτικός ή μικτός φορέας που έχει, κατά νόμο, την ευθύ¬ 
νη της διοίκησης και της εκμετάλλευσης λιμένα. 

Άρθρο 2 

Κυριότητα αιγιαλού, παραλίας, όχθης και παρόχθιας 
ζώνης και χρησιμότητα αυτών 

1.0 αιγιαλός, η παραλία, η όχθη και η παρόχθια ζώνη εί¬ 
ναι πράγματα κοινόχρηστα και ανήκουν κατά κυριότητα 
στο Δημόσιο, το οποίο τα προστατεύει και τα διαχειρίζε¬ 
ται. 

2. Η προστασία του οικοσυστήματος των ζωνών αυτών 
είναι ευθύνη του Κράτους. 

3. Ο κύριος προορισμός των ζωνών αυτών είναι η ελεύ¬ 
θερη και ακώλυτη πρόσβαση προς αυτές. Κατ’ εξαίρεση 
ο αιγιαλός, η παραλία, η όχθη και η παρόχθια ζώνη μπο¬ 
ρούν να χρησιμεύσουν για κοινωφελείς περιβαλλοντι¬ 
κούς και πολιτιστικούς σκοπούς και για απλή χρήση της 
παραγράφου 1 του άρθρου 13, καθώς επίσης και για την 
εξυπηρέτηση υπέρτερου δημοσίου συμφέροντος. 

4. Στον αιγιαλό, την παραλία, την όχθη και την παρόχθια 
ζώνη δεν επιτρέπεται η κατασκευή κτισμάτων και εν γένει 
κατασκευασμάτων, παρά μόνο για την επιδίωξη των σκο¬ 
πών, που αναφέρονται στην προηγούμενη παράγραφο. 

5. Ο παλαιός αιγιαλός και η παλαιά όχθη ανήκουν στην 
ιδιωτική περιουσία του Δημοσίου και καταγράφονται ως 
δημόσια κτήματα. 

Άρθρο 3 

Επιτροπή καθορισμού αιγιαλού και παραλίας 

1. Ο καθορισμός των ορίωντου αιγιαλού, της παραλίας 
και του παλαιού αιγιαλού γίνεται από Επιτροπή, η οποία 
συγκροτείται σε επίπεδο νομού με απόφαση του Υπουρ¬ 
γού Οικονομικών και αποτελείται από: α) τον προϊστάμε¬ 
νο της Κτηματικής Υπηρεσίας ως πρόεδρο, β) έναν μηχα¬ 
νικό της Κτηματικής Υπηρεσίας με ειδικότητα τοπογρά¬ 
φου ή πολιτικού μηχανικού και αν δεν υπάρχει έναν τε- 

χνολόγο τοπογράφο μηχανικό, ενώ σε περίπτωση που η 
Κτηματική Υπηρεσία δεν διαθέτει μηχανικό των ανωτέρω 
ειδικοτήτων, συμμετέχει στην Επιτροπή μηχανικός της 
Τεχνικής Υπηρεσίας Δήμων και Κοινοτήτων (Τ.Υ.Δ.Κ.) ή 
άλλης υπηρεσίας του Δημοσίου, γ) τον αρμόδιο Λιμενάρ¬ 
χη, δ) τον διευθυντή της Διεύθυνσης Πολεοδομίας της 
Νομαρχιακής Αυτοδιοίκησης, ε) τον διευθυντή Χωροτα¬ 
ξίας και Περιβάλλοντος της Γ ενικής Γ ραμματείας της Πε¬ 
ριφέρειας. 

Σε εξαιρετικές περιπτώσεις, μετά από εκτίμηση των 
πραγματικών περιστατικών, ο Υπουργός Οικονομικών δύ- 
ναται να συστήσει και δεύτερη επιτροπή. 

2. Γραμματέας της Επιτροπής ορίζεται υπάλληλος της 
Κτηματικής Υπηρεσίας. 

3. Η Επιτροπή συνεδριάζει με πρόσκληση του Προέδρου 
τακτικά μια φορά το μήνα και έκτακτα, προκειμένου να τη¬ 
ρείται η προθεσμία της παρ. 3 του άρθρου 5 είτε κατά τις 
ώρες λειτουργίας των δημοσίων υπηρεσιών είτε σε άλλη 
ώρα. Το θέμα στην Επιτροπή εισηγείται ο Πρόεδρος. 

4. Η αποζημίωση των μελών της Επιτροπής ορίζεται με 
απόφαση του Υπουργού Οικονομικών. 

Άρθρο 4 

Προδιαγραφές και διαγράμματα 

1. Η οριογραμμή του αιγιαλού χαράσσεται από την Επι¬ 
τροπή του άρθρου 3 ως πολυγωνική γραμμή πλησιέστερη 
στην πραγματική φυσική γραμμή και απεικονίζεται στο 
σχετικό διάγραμμα με ερυθρό χρώμα. Οι οριογραμμές της 
παραλίας και του παλαιού αιγιαλού απεικονίζονται με κί¬ 
τρινο και κυανούν χρώμα αντίστοιχα. Οι κορυφές των πο¬ 
λυγωνικών γραμμών έχουν ορθογώνιες συντεταγμένες ε¬ 
ξαρτημένες από το τριγωνομετρικό δίκτυο της χώρας. 

2. Η χάραξη γίνεται σε κτηματογραφικό - υψομετρικό 
διάγραμμα, με κλίμακα τουλάχιστον 1:1000 στο οποίο α- 
ποτυπώνονται και τα όρια των περιλαμβανόμενων επί μέ¬ 
ρους ιδιοκτησιών και οι εικαζόμενοι κύριοι αυτών. Το διά¬ 
γραμμα αυτό είναι εξαρτημένο από το τριγωνομετρικό δί¬ 
κτυο της χώρας, αναφέρεται σε μήκος ακτής τουλάχιστον 
πεντακοσίων (500) μέτρων ή περισσοτέρων, εφόσον το 
τμήμα που απομένει μέχρι το επόμενο καθορισμένο τμή¬ 
μα δεν υπερβαίνει τα διακόσια (200) μέτρα, και συντάσ- 
σεται από φορείς του δημόσιου τομέα, οργανισμούς το¬ 
πικής αυτοδιοίκησης (Ο.Τ.Α.) ή ιδιώτες μηχανικούς, που 
έχουν από το νόμο το δικαίωμα για τη σύνταξη τέτοιων 
διαγραμμάτων. Στην τελευταία περίπτωση το διάγραμμα 
συνοδεύεται από την απόδειξη παροχής υπηρεσιών του 
συντάκτη του και ελέγχεται και θεωρείται για την ακρίβειά 
του από μηχανικό της Κτηματικής Υπηρεσίας και ελλείψει 
αυτού από την Τ.Υ.Δ.Κ. του νομού. 

3. Η Επιτροπή του άρθρου 3 παράλληλα με τη χάραξη 
των οριογραμμών συντάσσει υποχρεωτικά έκθεση, που 
συνοδεύεται από το σχετικό διάγραμμα. 

4. Με κοινή απόφαση των Υπουργών Οικονομικών και 
Περιβάλλοντος, Χωροταξίας και Δημόσιων Έργων καθο¬ 
ρίζονται οι τεχνικές προδιαγραφές για τη σύνταξη του 
διαγράμματος και κάθε άλλη λεπτομέρεια για την εφαρ¬ 
μογή του άρθρου αυτού. 

Άρθρο 5 

Διαδικασία καθορισμού οριογραμμών αιγιαλού, 
παραλίας και παλαιού αιγιαλού 

1. Εκτός της δυνατότητας της αυτεπάγγελτης κίνησης 


της διαδικασίας, όποιος ενδιαφέρεται για τον καθορισμό 
αιγιαλού και παραλίας, απευθύνεται στην αρμόδια Κτη¬ 
ματική Υπηρεσία, η οποία μέσα σε πέντε (5) ημέρες από 
την υποβολή σχετικής αίτησης ενημερώνει τον ενδιαφε¬ 
ρόμενο αν έχει ήδη γίνει καθορισμός. Σε περίπτωση, που 
δεν έχει γίνει ο καθορισμός αιγιαλού και παραλίας, ο εν¬ 
διαφερόμενος δύναται να υποβάλει στην Κτηματική Υπη¬ 
ρεσία αίτηση καθορισμού και τοπογραφικό διάγραμμα 
σύμφωνα με τις προδιαγραφές του άρθρου 4. 

2. Αντο διάγραμμα έχει συνταχθεί από ιδιώτη μηχανικό, 
η Κτηματική Υπηρεσία μεριμνά για τον έλεγχο και τη θεώ¬ 
ρησή του εντός μηνός από την υποβολή του και στη συ¬ 
νέχεια το θέμα εισάγεται ενώπιον της Επιτροπής στην 
πρώτη τακτική συνεδρίασή της. 

3. Η Επιτροπή καθορίζει τις οριογραμμές του αιγιαλού, 
της παραλίας και του παλαιού αιγιαλού εντός μηνός από 
την εισαγωγή της υπόθεσης σε αυτήν και συντάσσει σχε¬ 
τική έκθεση. Η Επιτροπή καθορίζει την παλαιό θέση του 
αιγιαλού, που υπήρχε μέχρι το έτος 1884 αν υφίστανται 
κατοχές ιδιωτών, αλλά και προγενέστερα εάν δεν υφί- 
στανται τέτοιες κατοχές, εφόσον η θέση του παλαιού αι- 
γιαλού προκύπτει από ενδείξεις επί του εδάφους ή άλλα 
αποδεικτικά στοιχεία εξαιρουμένων των μαρτυρικών κα¬ 
ταθέσεων. 

4. Δεν μπορούν να περιληφθούν οικίες ή κτίσματα εντός 
της ζώνης του αιγιαλού, του οποίου για πρώτη φορά χα- 
ράσσεται η οριογραμμή, εφόσον έχει γίνει διάβρωση της 
ακτής πριν από τη χάραξη και τα κτίσματα είχαν ανεγερ- 
θεί πριν από τη διάβρωση και εκτός του τμήματος μέχρι 
του οποίου έφθανε άλλοτε η θάλασσα κατά τις μεγαλύτε¬ 
ρες αλλά συνήθεις αναβάσεις των κυμάτων της. Τα κτί¬ 
σματα αυτά δύνανται να απαλλοτριώνονται σύμφωνα με 
το άρθρο 7 του νόμου αυτού. 

5. Η έκθεση και το διάγραμμα επικυρώνονται, κατόπιν 
σύμφωνης γνώμης του Γενικού Επιτελείου Ναυτικού 
(Γ.Ε.Ν.), με απόφαση του Υπουργού Οικονομικών και δη¬ 
μοσιεύονται μαζί με την επικυρωτική αυτή απόφαση στην 
Εφημερίδα της Κυβερνήσεως. Η παραπάνω σύμφωνη 
γνώμη του Γ.Ε.Ν. διατυπώνεται το αργότερο εντός προ¬ 
θεσμίας τριών (3) μηνών. Η έκθεση και το διάγραμμα α- 
ναρτώνται στο δημοτικό ή κοινοτικό κατάστημα του αρμό¬ 
διου κατά τόπο δήμου ή κοινότητας για τρεις (3) τουλάχι¬ 
στον μήνες. Η ανάρτηση αποδεικνύεται από έκθεση του 
δημάρχου ή προέδρου της κοινότητας, η οποία αποστέλ- 
λεται εντός μηνός στην αρμόδια Κτηματική Υπηρεσία. 

6. Μετά την κατά την προηγούμενη παράγραφο δημο¬ 
σίευσή της στην Εφημερίδα της Κυβερνήσεως, η απόφα¬ 
ση του Υπουργού Οικονομικών μεταγράφεται μαζί με την 
έκθεση και το διάγραμμα με φροντίδα της αρμόδιας Κτη¬ 
ματικής Υπηρεσίας στη μερίδα του Δημοσίου στα βιβλία 
μεταγραφών του αρμόδιου Υποθηκοφυλακείου ή Υποθη¬ 
κοφυλακείων, αν η περιοχή καθορισμού εμπίπτει στην πε¬ 
ριφέρεια περισσότερων Υποθηκοφυλακείων. 

7. Το πρωτότυπο της έκθεσης της Επιτροπής και του 
διαγράμματος μαζί με την απόφαση του Υπουργού Οικο¬ 
νομικών και το Φ.Ε.Κ. δημοσίευσής της παραμένουν στο 
αρχείο της Κτηματικής Υπηρεσίας. 

8. Η Κτηματική Υπηρεσία στέλνει ένα θεωρημένο αντί¬ 
γραφο τουτοπογραφικού διαγράμματος με σημείωση επ’ 
αυτού του Φ.Ε.Κ. που δημοσιεύθηκε, στις παρακάτω Υ¬ 
πηρεσίες: 

α) στη Διεύθυνση Τεχνικών Υπηρεσιών του Υπουργείου 
Οικονομικών, 

β) στο Υπουργείο Εθνικής Άμυνας (Υ.ΕΘ.Α.) Γ.Ε.Ν., 
γ) στη Διεύθυνση Πολεοδομίας της οικείας νομαρχια¬ 
κής αυτοδιοίκησης, 

δ) στο Υπουργείο Περιβάλλοντος, Χωροταξίας και Δη¬ 
μόσιων Έργων / Διεύθυνση Χωροταξίας και Πολεοδομι- 
κού Σχεδιασμού, 

ε) στο Υπουργείο Εμπορικής Ναυτιλίας/ Διεύθυνση Λι¬ 
μένων και Λιμενικών Έργων και στο αρμόδιο Λιμεναρχείο, 
στ) στον αρμόδιο δήμο ή κοινότητα, 
ζ) στην Κτηματολόγιο Α.Ε., 

η) στο Υπουργείο Γ εωργίας/ Γ ενική Διεύθυνση Αλιείας 
και 

θ) στο Υπουργείο Αιγαίου για τις περιοχές της αρμοδιό- 
τητάς του. 

9. Σε περίπτωση εσφαλμένου καθορισμού της οριο- 
γραμμής του αιγιαλού ή του παλαιού αιγιαλού ή της πα¬ 
ραλίας επιτρέπεται ο επανακαθορισμός κατά τη διαδικα¬ 
σία του παρόντος άρθρου. Η διαδικασία για τον επανακα¬ 
θορισμό κινείται είτε αυτεπαγγέλτως από την Κτηματική 
Υπηρεσία είτε ύστερα από αίτηση κάθε ενδιαφερομένου 
και προσκόμιση στοιχείων που να αποδεικνύουν το σφάλ¬ 
μα του πρώτου καθορισμού. Ο επανακαθορισμός της πα¬ 
ραλίας, εφόσον συνεπάγεται μείωση της ζώνης της πα¬ 
ραλίας που είχε αρχικώς καθορισθεί επιτρέπεται μόνον 
αν δεν έχει συντελεσθεί η σχετική αναγκαστική απαλλο¬ 
τρίωση. 

10. Η προηγούμενη παράγραφος έχει εφαρμογή και 
στις περιπτώσεις, κατά τις οποίες τα όρια του αιγιαλού, 
παλαιού αιγιαλού ή παραλίας έχουν καθοριστεί με βάση 
τονα.ν. 2344/1940. 

Άρθρο 6 

Στοιχεία για τον καθορισμό του παλαιού αιγιαλού 

Η Επιτροπή αναζητά και συνεκτιμά όλα τα απαιτούμενα 
για την ακριβή οριοθέτηση του παλαιού αιγιαλού στοι¬ 
χεία, τα οποία και παραθέτει στην έκθεσή της, ιδίως φυ¬ 
σικές ενδείξεις (όπως το αμμώδες, ελώδες ή βαλτώδες ε¬ 
κτάσεων συνεχομένων του αιγιαλού), αεροφωτογραφίες, 
χάρτες και διαγράμματα διαφόρων ετών, γεωλογικές με¬ 
λέτες. 

Άρθρο 7 

Δημιουργία παραλίας, συνέπειες, περιορισμοί 

1. Η Επιτροπή του άρθρου 3 ταυτόχρονα με τον προσ¬ 
διορισμό και τη χάραξη του αιγιαλού προσδιορίζει και την 
παραλία, εφόσον κρίνεται απαραίτητο για να εξυπηρετη¬ 
θεί ο σκοπός της παραγράφου 2 του άρθρου 1. Η παραλία 
χαράσσεται στο ίδιο διάγραμμα για τον αιγιαλό με κίτρινη 
πολυγωνική γραμμή, όπως αναφέρεται στο άρθρο 4. 

2. Εμπράγματα δικαιώματα ιδιωτών, επί ακινήτων της 
παραλίας, απαλλοτριώνονται λόγω δημόσιας ωφέλειας 
με και από τη δημοσίευση στην Εφημερίδα της Κυβερνή- 
σεως της απόφασης του Υπουργού Οικονομικών, που ε¬ 
πικυρώνει την έκθεση και το διάγραμμα του αιγιαλού και 
παραλίας κατά την παράγραφο 5 του άρθρου 5, χωρίς να 
απαιτείται άλλη πρόσθετη διαδικασία για την κήρυξη της 
απαλλοτρίωσης. Τα νομικά πρόσωπα δημοσίου δικαίου 
(Ν.Π.Δ.Δ.) παραχωρούν χωρίς αντάλλαγμα στο Δημόσιο 
τα εμπράγματα δικαιώματά τους επί ακινήτων που βρί¬ 
σκονται στην παραλία. 

3. Για την παραλία εφαρμόζονται οι διατάξεις περί α¬ 
παλλοτριώσεων λόγω ρυμοτομίας. Αρμόδια υπηρεσία για 


την περαιτέρω διαδικασία είναι το Πολεοδομικό Γ ραφείο 
της Νομαρχιακής Αυτοδιοίκησης. Δήμοι και κοινότητες, 
που ωφελούνται από τη δημιουργία της παραλίας, δύνα- 
νται να συνεισφέρουν στην αποζημίωση για την αναγκα¬ 
στική απαλλοτρίωση των ακινήτων, που καταλαμβάνει η 
παραλία, κατά τα οριζόμενα με προεδρικά διατάγματα, 
που εκδίδονται κατόπιν πρότασης του Υπουργείου Περι¬ 
βάλλοντος, Χωροταξίας και Δημόσιων Έργων ειδικά για 
κάθε περίπτωση. 

4. Από τη δημοσίευση της απόφασης του Υπουργού Οι¬ 
κονομικών με την οποία δημιουργείται η παραλία, οι κύρι¬ 
οι των κτημάτων που καταλαμβάνονται από αυτή, θεω¬ 
ρούνται ότι έλαβαν γνώση περί τούτου και οφείλουν για 
μια διετία να μην προβούν σε οποιαδήποτε γενικά κατα¬ 
σκευή, βελτίωση, δενδροφύτευση ή άλλη τυχόν προσθή¬ 
κη στα ακίνητα αυτά, ενώ αύξηση της αξίας τους που ο¬ 
φείλεται σε μία από τις πιο πάνω ενέργειες δεν αποζημιώ¬ 
νεται. 

5. Όπου υφίσταται σχέδιο πόλεως, η οριογραμμή της 
παραλίας δεν μπορεί να υπερβείτην εγκεκριμένη γραμμή 
δόμησης. Σε παραδοσιακούς οικισμούς η οριογραμμή 
της παραλίας δεν μπορεί να υπερβείτη γραμμή δόμησης, 
όπως αυτή νομίμως έχει διαμορφωθεί. Σε πόλεις και οικι¬ 
σμούς που δημιουργήθηκαν πριν από το έτος 1923 ή έ¬ 
χουν πληθυσμό κάτω από 2.000 κατοίκους και στους ο¬ 
ποίους δεν υπάρχει εγκεκριμένο ρυμοτομικό σχέδιο, η ο- 
ριογραμμή της παραλίας δεν μπορεί να υπερβεί τη δια¬ 
μορφωμένη γραμμή δόμησης, όπως αυτή νομίμως έχει 
διαμορφωθεί. Στα δύο προηγούμενα εδάφια η γραμμή 
δόμησης προσδιορίζεται από τη Διεύθυνση Περιβάλλο¬ 
ντος - Χωροταξίας (ΔΙΠΕΧΩ) της Γενικής Γραμματείας 
Περιφέρειας. Κατά την έγκριση ή επέκταση σχεδίων πό¬ 
λεων η γραμμή δόμησης σε κάθε περίπτωση δεν μπορεί 
να υπερβαίνει την οριογραμμή της παραλίας με την επι¬ 
φύλαξη των περιπτώσεων, που αφορούν παραδοσιακούς 
οικισμούς ή διατηρητέα κτίσματα και κατασκευές. Σε πε¬ 
ριοχές εκτός σχεδίου εξαιρούνται από τη ζώνη παραλίας 
τα χαρακτηρισμένα ως διατηρητέα κτίσματα ή κατασκευ¬ 
ές. 

6. Όπου έχει καθορισθεί ζώνη παραλίας με το καθεστώς 
του Α.Ν. 2344/1940 (ΦΕΚ 154 Ά) αντίθετα από τα οριζό¬ 
μενα στην προηγούμενη παράγραφο, μπορούν να επανα- 
καθορισθούν τα όριά της κατά την παράγραφο αυτή, με 
την προϋπόθεση ότι η απαλλοτρίωση για την παραλία δεν 
έχει συντελεσθεί. Οι διαδικασίες και οι λοιπές αναγκαίες 
λεπτομέρειες για την εφαρμογή του άρθρου αυτού καθο¬ 
ρίζονται με απόφαση των Υπουργών Περιβάλλοντος, Χω¬ 
ροταξίας και Δημόσιων Έργων και Οικονομικών. 

7. Σε περιοχές που είναι ήδη χαρακτηρισμένες ως ιδιαί¬ 
τερου φυσικού κάλλους, η άδεια και ο έλεγχος πόσης φύ- 
σεως εργασίας (οικοδομή, τεχνικά έργα κ.λπ.) εντός της 
καθορισμένης ζώνης αιγιαλού και παραλίας γίνεται από 
τις κατά τόπους αρμόδιες υπηρεσίες του Υπουργείου Αι¬ 
γαίου, εφόσον πρόκειται για περιοχές της αρμοδιότητάς 
του. 

Άρθρο 8 

Περιπτώσεις υποχρεωτικής χάραξης 
αιγιαλού - παραλίας 

1. Με την επιφύλαξη του άρθρου 17, πριν από την έ¬ 
γκριση ή επέκταση του σχεδίου πόλης ή από οποιαδήπο¬ 
τε εκποίηση ή παραχώρηση δημόσιου κτήματος ή απάτην 
εκτέλεση λιμενικών, βιομηχανικών, τουριστικών και συ- 

γκοινωνιακών έργων ή από την έκδοση άδειας για οικο¬ 
δομικές εργασίες, εφόσον οι πράξεις αυτές αναφέρονται 
σε ακίνητα, που απέχουν μέχρι εκατό (100) μέτρα από την 
ακτογραμμή, απαιτείται να γίνει, με ποινή ακυρότητας 
των πράξεων αυτών, ο καθορισμός του αιγιαλού και της 
παραλίας στην περιοχή αυτή. Το προηγούμενο εδάφιο 
δεν εφαρμόζεται προκειμένου για εκμισθώσεις ή παρα¬ 
χωρήσεις δημόσιων λιμνών και θαλασσών με σκοπό την α¬ 
λιευτική εκμετάλλευση σύμφωνα με την αλιευτική νομο¬ 
θεσία, εφόσον δεν κατασκευάζονται μόνιμα κτίσματα. 

2. Για την έκδοση άδειας οικοδομής σε ακίνητα που α- 
ναφέρονται στην προηγούμενη παράγραφο προσδιορί¬ 
ζεται, με ευθύνη του μηχανικού που υπογράφει τη μελέτη 
της άδειας, η ακριβής θέση του αιγιαλού σε αντίγραφο 
του τοπογραφικού διαγράμματος, που απαραίτητα συνο¬ 
δεύει την αίτηση. 

3. Προκειμένου για έκδοση οικοδομικής άδειας που α¬ 
φορά τουριστικά έργα ή εγκαταστάσεις, ο καθορισμός 
του αιγιαλού και της παραλίας γίνεται εντός εξαμήνου α¬ 
πό την κατάθεση της αίτησης. 

Άρθρο 9 

Στοιχεία καθορισμού αιγιαλού και παραλίας 

1. Η Επιτροπή για τη χάραξη της οριογραμμήςτου αιγια- 
λού και της παραλίας λαμβάνει υπόψη της ύστερα από αυ¬ 
τοψία τις φυσικές και λοιπές ενδείξεις, που επηρεάζουντο 
πλάτος του αιγιαλού και της παραλίας και ενδεικτικά: 

α) τη γεωμορφολογία του εδάφους, αναφορικά με κα¬ 
τηγορίες υψηλών και χαμηλών ακτών, τη σύστασή του, 
καθώς και το φυσικό όριο βλάστησης, 
β) την ύπαρξη, τα όρια και το είδος των παράκτιων φυ¬ 
σικών πόρων, 

γ) τα πορίσματα από την εκτίμηση των μετεωρολογικών 
στοιχείων της περιοχής, 
δ) τη μορφολογία του πυθμένα, 

ε) τον τομέα ανάπτυξης κυματισμού σε σχέση με το μέ¬ 
τωπο της ακτής, 

στ) την ύπαρξη τεχνικών έργων στην περιοχή, που νομί- 
μως υφίστανται, 

ζ) τις τυχόν εγκεκριμένες χωροταξικές κατευθύνσεις 
και χρήσεις γης που επηρεάζουν την παράκτια ζώνη, 
η) την ύπαρξη δημόσιων κτημάτων κάθε κατηγορίας 
που βρίσκονται σε άμεση γειτνίαση με την παράκτια ζώνη, 
θ) τυχόν υφιστάμενο Κτηματολόγιο και 
ι) την ύπαρξη ευπαθών οικοσυστημάτων και προστα- 
τευόμενων περιοχών. 

2. Με κοινή απόφαση των Υπουργών Οικονομικών και 
Περιβάλλοντος, Χωροταξίας και Δημόσιων Έργων καθο¬ 
ρίζονται οι προδιαγραφές και λοιπές λεπτομέρειες για 
την εφαρμογή του παρόντος άρθρου. 

Άρθρο 10 

Απαλλοτρίωση ιδιωτικών κτημάτων 
Αναγγελία δικαιωμάτων 

1. Σε περίπτωση που ιδιώτες προβάλλουν ιδιοκτησιακά 
δικαιώματα επί χώρων που χαρακτηρίστηκαν από την Ε¬ 
πιτροπή του άρθρου 3 ότι ανήκουν στον αιγιαλό, τα δικαι¬ 
ώματα αυτά θεωρούνται αναγκαστικώς απαλλοτριωθέ- 
ντα υπέρ του Δημοσίου για να περιληφθούν στον αιγιαλό 
από και με τη δημοσίευση στην Εφημερίδα της Κυβερνή- 
σεως της έκθεσης της Επιτροπής μαζί με το διάγραμμα, 
όπως ορίζεται στην παράγραφο 5 του άρθρου 5. 


2. Στους κυρίους των κτημάτων αυτών και σε αυτούς 
που αξιώνουν άλλα δικαιώματα σε αυτά, παρέχεται εξά- 
μηνη προθεσμία από τη δημοσίευση που αναφέρεται 
στην προηγούμενη παράγραφο, εντός της οποίας οφεί¬ 
λουν να αναγγείλουν στον Υπουργό Οικονομικών τις α¬ 
ξιώσεις τους, υποβάλλοντας συγχρόνως και τους τίτ¬ 
λους, στους οποίους στηρίζουν τα δικαιώματα που προ¬ 
βάλλουν. 

3. Ως προς τον καθορισμό τιμής μονάδας αποζημίωσης 
και την περαιτέρω διαδικασία απαλλοτρίωσης εφαρμόζο¬ 
νται οι κείμενες διατάξεις περί αναγκαστικών απαλλο¬ 
τριώσεων. 

4. Μετά την πάροδο άπρακτης της εξάμηνης προθε¬ 
σμίας της παραγράφου 2, τυχόν αξιώσεις για αποζημίω¬ 
ση, που δεν αναγγέλθηκαν στον Υπουργό Οικονομικών 
κρίνονται κατά την τακτική διαδικασία. 

5. Μετά τονπροσωρινό καθορισμό του τιμήματος της α¬ 
παλλοτρίωσης και την κατάθεσή του, οι αξιώσεις που α¬ 
ναγγέλθηκαν στρέφονται μόνο κατά του τιμήματος, που 
παρακατατέθηκε. 

6. Μετά την πάροδο άπρακτης της προθεσμίας της πα¬ 
ραγράφου 2 ή σε περίπτωση εμπρόθεσμης αναγγελίας α¬ 
ξιώσεων ιδιωτών για αποζημίωση, μετά την παρακατάθε¬ 
ση της αποζημίωσης που καθορίσθηκε στο Ταμείο Παρα¬ 
καταθηκών και Δανείων, ο αιγιαλός θεωρείται ότι καθορί¬ 
σθηκε οριστικά και η απόδειξή του για τη Διοίκηση και τα 
Δικαστήρια γίνεται μόνο με την έκθεση και το διάγραμμα 
του άρθρου 4. 

Άρθρο 11 

Έργα και εγκαταστάσεις που υπάρχουν 
στον αιγιαλό και την παραλία 

1. Μετά τη λήξη σύμβασης που έχει συναφθεί από το 
Δημόσιο, τον Ελληνικό Οργανισμό Τουρισμού (Ε.Ο.Τ.) ή 
τη Γενική Γραμματεία Αθλητισμού ή τους Ο.Τ.Α. με τρί¬ 
τους ή τη λήξη παραχώρησης του Δημοσίου κατ’ εφαρ¬ 
μογή διατάξεων αναπτυξιακών νόμων, που αφορούν τε¬ 
χνικά έργα τα οποία έχουν γίνει μέσα στον αιγιαλό ή την 
παραλία και έχουν εκτελεσθεί ύστερα από άδεια αρμό¬ 
διας αρχής, ο Υπουργός Οικονομικών και ο καθ’ ύλην αρ¬ 
μόδιος Υπουργός, ύστερα από γνώμη του αρμόδιου κατά 
περίπτωση Περιφερειακού, Νομαρχιακού ή Κεντρικού 
Συμβουλίου X.Ο.Π., της αρμόδιας Υπηρεσίας του Υπουρ¬ 
γείου Πολιτισμού, του αρμόδιου κατά τόπο Ο.Τ.Α., σε πε¬ 
ρίπτωση δε έργων προς εξυπηρέτηση πλωτών μέσων και 
σύμφωνη γνώμη του Γ.Ε.Ν. και του Υ.Ε.Ν., αποφασίζουν 
αιτιολογημένα, για τη διατήρηση ή όχι αυτών και καθορί¬ 
ζουν τη χρήση τους. 

2. Οι λεπτομέρειες εφαρμογής του άρθρου αυτού καθο¬ 
ρίζονται με απόφαση του Υπουργού Οικονομικών ή σε πε¬ 
ρίπτωση που αφορούν βιομηχανικές και τουριστικές μονά¬ 
δες, εγκαταστάσεις πετρελαιοειδών, επιχειρήσεις μεταλ¬ 
λευτικών, λατομικών και βιομηχανικών ορυκτών, με κοινή 
απόφαση των Υπουργών Οικονομικών και Ανάπτυξης. 

Άρθρο 12 

Προστατευτικά έργα - Προσχώσεις 

1. Αν η Επιτροπή του άρθρου 3 διαπιστώσει ότι η ακτή 
διαβρώνεται από τη θάλασσα, επιτρέπεται η κατασκευή, 
κατά τις διατάξεις περί δημοσίων έργων, των αναγκαίων 
τεχνικών έργων στον αιγιαλό, την παραλία ή στη θάλασσα 
για την αποτροπή της διάβρωσης. 

2. Αν από τη διάβρωση απειλείται ιδιωτικό κτήμα, μπο¬ 
ρεί να επιτραπεί στον κύριό του να κατασκευάσει με δα¬ 
πάνη του προ της ιδιοκτησίας του, και με την επίβλεψη μη¬ 
χανικού, που έχει από το νόμο σχετικό δικαίωμα, τα ανω¬ 
τέρω προστατευτικά έργα βάσει μελέτης που έχει εγκρι- 
θεί από τη Διεύθυνση Τεχνικών Υπηρεσιών της Νομαρ¬ 
χιακής Αυτοδιοίκησης, που θα έχει και τον έλεγχο του έρ¬ 
γου. 

3. Τα έργα των παραγράφων 1 και 2 του παρόντος άρ¬ 
θρου ανήκουν στο Δημόσιο, το οποίο μπορεί να τα κα¬ 
ταργεί ή να τα μετατρέπει οποτεδήποτε για λόγους δη¬ 
μοσίου συμφέροντος και ασφάλειας ή εθνικής άμυνας 
χωρίς καμία υποχρέωσή του, για αποζημίωση ή για κατα¬ 
βολή της δαπάνης του ιδιώτη. Τα έργα αυτά εκτελούνται 
κατόπιν αδείας του Υπουργού Οικονομικών, που εκδίδε- 
ται μετά από σύμφωνη γνώμη του Γ.Ε.Ν., του Υ.Ε.Ν. και 
του Υπουργείου Πολιτισμού και απλή γνώμη της αρμό¬ 
διας Επιτροπής Αρχιτεκτονικού Ελέγχου (Ε.Π.Α.Ε.) ύστε¬ 
ρα από εμπεριστατωμένη ακτομηχανική μελέτη θεωρη¬ 
μένη απότη Διεύθυνση Λιμενικών Έργωντης Γ.Γ.Δ.Ε.του 
Υπουργείου Περιβάλλοντος, Χωροταξίας και Δημόσιων 
Έργων, καθώς και ύστερα από την προβλεπόμενη από το 
Ν. 1650/1986 (ΦΕΚ 160 Α') μελέτη περιβαλλοντικών επι¬ 
πτώσεων. Σε περίπτωση παραδοσιακών οικισμών απαι¬ 
τείται και σύμφωνη γνώμη του αρμόδιου γι’ αυτούς Υ¬ 
πουργού. 

4. Αν γίνουν προσχώσεις χωρίς άδεια ή με υπέρβαση 
της άδειας ή δεν εκτελούνται νόμιμα τα σχετικά έργα, δεν 
επιτρέπεται η αναχάραξη του αιγιαλού ή της παραλίας. Οι 
εκτάσεις που δημιουργούνται από τις προσχώσεις αυτές 
θεωρούνται αιγιαλός. 

Άρθρο 13 

Παραχώρηση απλής χρήσης αιγιαλού, παραλίας 

1. Απλή χρήση του αιγιαλού καιτης παραλίας είναι κάθε 
χρήση, εφόσον από αυτή δεν παραβιάζεται ο προορισμός 
τους ως κοινόχρηστων πραγμάτων και δεν επέρχεται αλ¬ 
λοίωση στη φυσική μορφολογία τους και τα βιοτικά στοι¬ 
χεία τους. 

2. Η παραχώρηση της απλής χρήσης του αιγιαλού και 
της παραλίας γίνεται με απόφαση του Υπουργού Οικονο¬ 
μικών, έναντι ανταλλάγματος κατά τις διατάξεις για την 
εκμίσθωση δημόσιων κτημάτων, πλην του αιγιαλού και 
παραλίας κηρυγμένων αρχαιολογικών χώρων, προστα- 
τευόμενων περιοχών, ευπαθών οικοσυστημάτων και ιδιαί¬ 
τερου φυσικού κάλλους και πολιτιστικού ενδιαφέροντος, 
τη διαχείριση των οποίων έχει η αρμόδια Υπηρεσία του Υ¬ 
πουργείου Πολιτισμού. Σε Ο.Τ.Α., φορείς διοίκησης και 
εκμετάλλευσης Λιμένων, οργανισμούς κοινής ωφέλειας 
και Ν.Π.Δ.Δ. η παραχώρηση δύναται να γίνει και απευθεί¬ 
ας με ή χωρίς αντάλλαγμα. Σε ιδιωτικό φορέα διαχείρισης 
η παραχώρηση γίνεται πάντοτε με αντάλλαγμα. 

3. Είναι δυνατή η παραχώρηση, με τη διαδικασία και 
τους όρους του πρώτου εδαφίου της προηγούμενης πα¬ 
ραγράφου, της απλής χρήσης αιγιαλού για την άσκηση 
δραστηριοτήτων, που εξυπηρετούν τους λουσμένους ή 
την αναψυχή του κοινού (όπως εκμίσθωση θαλάσσιων μέ¬ 
σων αναψυχής, καθισμάτων, ομπρελών, λειτουργία τρο¬ 
χηλάτου αναψυκτηρίου κ.λπ.). Αν παραχωρηθεί η χρήση 
αιγιαλού για την εκμίσθωση καθισμάτων και ομπρελών, η 
έκταση αιγιαλού κάθε παραχώρησης δεν δύναται να υ¬ 
περβαίνει τα πεντακόσια (500) τετραγωνικά μέτρα. Εάν 


στον ίδιο αιγιαλό υπάρχουν περισσότερες παραχωρή¬ 
σεις για την εκμίσθωση ομπρελών και καθισμάτων, πρέπει 
μεταξύ των διάφορων χώρων του αιγιαλού που έχουν πα¬ 
ραχωρηθεί να υφίσταται ενδιάμεση απόσταση ελεύθε¬ 
ρης ζώνης τουλάχιστον εκατό (100) μέτρων μήκους. Οι 
διατάξεις του προηγούμενου εδαφίου δεν εφαρμόζονται 
εάν πρόκειται να παραχωρηθεί αιγιαλός για να εκμισθω¬ 
θούν καθίσματα και ομπρέλες από εκείνους που έχουν 
γειτονικά καταστήματα και μόνο για το χώρο εμπρός από 
τα καταστήματάτους. 

4. Είναι δυνατή η παραχώρηση με τη διαδικασία και 
τους όρους που αναφέρονται στο πρώτο εδάφιο της πα¬ 
ραγράφου 1, χωρίς δημοπρασία, της απλής χρήσης αι- 
γιαλού για ένα χρόνο σε αυτούς που έχουν όμορες ξενο¬ 
δοχειακές εν γένει επιχειρήσεις, κάμπιγκ ή κέντρα ανα¬ 
ψυχής, για τους σκοπούς που αναφέρονται στο πρώτο ε¬ 
δάφιο της προηγούμενης παραγράφου προς εξυπηρέτη¬ 
ση του κοινού. Το αντάλλαγμα για την παραχώρηση της 
απλής χρήσης αιγιαλού και παραλίας που έχουν ανακη¬ 
ρυχθεί Τουριστικά Δημόσια Κτήματα (Τ.Δ.Κ.), ως και των 
κτισμάτων ή εν γένει των εγκαταστάσεων που υφίστανται 
επ' αυτών, καθορίζεται με απόφαση του φορέα που ασκεί 
τη διοίκηση και διαχείριση των Τ.Δ.Κ., κατά τη διέπουσα 
αυτόν νομοθεσία. Το αντάλλαγμα, το οποίο δύναται να α¬ 
ναπροσαρμόζεται με απόφαση του Υπουργού Οικονομι¬ 
κών, για την παραχώρηση της απλής χρήσης αιγιαλού και 
παραλίας πλην των Τ.Δ.Κ. σε όμορες ξενοδοχειακές επι¬ 
χειρήσεις που καταβάλλεται στο Δημόσιο, υπολογίζεται 
από τον πολλαπλασιασμό του ενός δευτέρου (1/2) της τι¬ 
μής δίκλινου δωματίου μετά λουτρού, χωρίς λοιπές επι¬ 
βαρύνσεις, όπως η τιμή αυτή καθορίζεται από τον Ε.Ο.Τ. 
για κάθε ξενοδοχειακή επιχείρηση επί τον αριθμό των κλι¬ 
νών αυτής. Σε περίπτωση που το προκύπτον κατά τα α¬ 
νωτέρω αντάλλαγμα τελεί σε δυσαναλογία προς το μί¬ 
σθωμα που προκύπτει βάσει των μισθωτικών συνθηκών 
της περιοχής ή προς το καθοριζόμενο βάσει του άρθρου 
22 του Ν. 2238/1994 (ΦΕΚ 151 Α'), καταβάλλεται στο Δη¬ 
μόσιο το αντάλλαγμα του εδαφίου αυτού. Δυσαναλογία 
μεταξύ πρώτου και δεύτερου τρόπου υπολογισμού του α¬ 
νταλλάγματος θεωρείται ότι υπάρχει όπου η μεταξύ τους 
απόκλιση είναι τουλάχιστον πενήντα εκατοστά (50/100). 

5. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών ε¬ 
πιτρέπεται η απευθείας παραχώρηση με ή χωρίς αντάλ¬ 
λαγμα της απλής χρήσης του αιγιαλού και της παραλίας 
σε δήμους και κοινότητες για την άσκηση των δραστη¬ 
ριοτήτων της παραγράφου 2. Με την ίδια απόφαση καθο¬ 
ρίζονται οι όροι, οι προϋποθέσεις, καθώς και κάθε άλλη α¬ 
ναγκαία λεπτομέρεια. 

Άρθρο 14 

Παραχώρηση αιγιαλού, παραλίας 
για την εκτέλεση έργων 

1. Η παραχώρηση του δικαιώματος χρήσης αιγιαλού, 
παραλίας, συνεχόμενου ή παρακείμενου θαλάσσιου χώ¬ 
ρου, ή του πυθμένα, για την εκτέλεση έργων που εξυπη¬ 
ρετούν εμπορικούς, βιομηχανικούς, συγκοινωνιακούς, λι¬ 
μενικούς ή άλλου είδους σκοπούς, που προβλέπονται α¬ 
πό τις κείμενες διατάξεις, γίνεται με απόφαση του Υ¬ 
πουργού Οικονομικών κατά τη διαδικασία που προβλέπει 
η επόμενη παράγραφος. Η παραχώρηση μπορεί να περι¬ 
λαμβάνει και απλή χρήση αιγιαλού και παραλίας για την ε- 

ξυπηρέτηση λειτουργικών αναγκών των έργων αυτών. Η 
διαδικασία αυτή απαιτείται και για τα έργα του Δημοσίου 
στους παραπάνω χώρους. 

2. α) Ο ενδιαφερόμενος υποβάλλει αίτηση προς την αρ¬ 
μόδια Κτηματική Υπηρεσία, η οποία συνοδεύεται από τε¬ 
χνικό φάκελο σύμφωνα με το άρθρο 8 της κοινής απόφα¬ 
σης (ΚΥΑ) 69269/5387/24.10.90 (ΦΕΚ678 Β') των Υπουρ¬ 
γών Εσωτερικών, Εθνικής Οικονομίας, Γεωργίας, Πολιτι¬ 
σμού, Εμπορικής Ναυτιλίας, Τουρισμού, Βιομηχανίας, Ε¬ 
νέργειας και Τεχνολογίας, Περιβάλλοντος, Χωροταξίας 
και Δημόσιων Έργων, Μεταφορών και Επικοινωνιών. 

β) Η Κτηματική Υπηρεσία διαβιβάζει μέσα σε προθεσμία 
ενός (1) μηνός το σχετικό φάκελο στους παρακάτω ανα- 
φερόμενους για να διατυπώσουν μέσα σε προθεσμία 
τριών (3) μηνών τη γνώ μη το υς, κατά τις αρ μοδ ιότητες κα- 
θενός για την εκτέλεση των έργων: 

1) Υπουργείο Περιβάλλοντος, Χωροταξίας και Δημό¬ 
σιων Έργων, Διεύθυνση Χωροταξίας και Διεύθυνση Πο- 
λεοδομικού Σχεδιασμού ή τη Διεύθυνση Περιβάλλοντος - 
Χωροταξίας της αρμόδιας Περιφέρειας (σε τρία αντίγρα¬ 
φα) για την προέγκριση χωροθέτησης. 

2) Γ.Ε.Ν. (σε δύο αντίγραφα). 

3) Υπουργείο Εμπορικής Ναυτιλίας. 

4) Νομαρχιακή Επιτροπή Χωροταξίας και Περιβάλλο¬ 
ντος (Ν.Ε.ΧΩ.Π.). 

5) Υπουργείο Πολιτισμού (σε τρία αντίγραφα). 

6) Ε.Ο.Τ. 

7) Υπουργείο Γεωργίας για έργα σε λιμένες και ποτα¬ 
μούς, ως και για την κατασκευή αλιευτικού καταφυγίου με 
σκοπό την προστασία επαγγελματικών αλιευτικών σκα¬ 
φών. 

8) Δημοτικό Συμβούλιο του οικείου Ο.Τ.Α. 

9) Το Υπουργείο Ανάπτυξης, όταν πρόκειται για παρα¬ 
χώρηση αιγιαλού σε βιομηχανικές μονάδες, εγκαταστά¬ 
σεις πετρελαιοειδών και σε επιχειρήσεις μεταλλευτικών, 
λατομικών και βιομηχανικών ορυκτών. 

10) Το Υπουργείο Αιγαίου για τις περιοχές της αρμοδιό- 
τητάς του. 

γ) Μετά την προέγκριση χωροθέτησης και τη διατύπω¬ 
ση των γνωμών της προηγούμενης περίπτωσης β' εκπο¬ 
νείται και εγκρίνεται η μελέτη Περιβαλλοντικών Επιπτώ¬ 
σεων, σύμφωνα με τις κείμενες διατάξεις και τα προβλε- 
πόμενα από την ΚΥΑ 69269/5387/24.10.1990 (ΦΕΚ 678 
Β'). Ακολούθως μετά από γνώμη του Γ.Ε.Ν., για θέματα ε¬ 
θνικής άμυνας και ασφάλειας της ναυσιπλοΐας, γνώμη 
του Υπουργείου Εμπορικής Ναυτιλίας για λόγους ορθο¬ 
λογικής ναυτιλιακής ανάπτυξης, προστασίας αιγιαλού, 
παραλίας, ελέγχου και ασφάλειας της ναυσιπλοΐας και 
συγκοινωνίας και γνώμη της αρμόδιας υπηρεσίας του Υ¬ 
πουργείου Πολιτισμού για λόγους προστασίας αρχαίων, 
εγκρίνεται αρμοδίως η οριστική μελέτη, κατά τη σύνταξη 
της οποίας λαμβάνονται υπόψη υποχρεωτικά οι εγκεκρι¬ 
μένοι περιβαλλοντικοί όροι. Γνώμες διατυπώνονταιτο αρ¬ 
γότερο εντός προθεσμίας τριών (3) μηνών. Η εγκεκριμέ¬ 
νη οριστική μελέτη με τις ανωτέρω γνώμες διαβιβάζεται 
στην αρμόδια Κτηματική Υπηρεσία για την έκδοση της α¬ 
πόφασης παραχώρησης. 

3. Επιτρέπεται κατά τη διαδικασία των παραγράφων 1 
και 2 η παραχώρηση του δικαιώματος χρήσης αιγιαλού, 
παραλίας, θάλασσας ή πυθμένα και: α) για σκοπούς κοι¬ 
νωφελείς ή αναβάθμισης του περιβάλλοντος εφόσον τα 
έργα εκτελούνται από το Δημόσιο ή Ν.Π.Δ.Δ. ή επιχειρή¬ 
σεις κοινής ωφέλειας, β) για ναυταθλητικά έργα βάσει με¬ 


λετών, που έχουν εγκριθεί από τη Γ.Γ.Α., γ) για έργα εξυ- 
πηρετήσεως υδατοκαλλιεργειών, δ) για ερευνητικούς 
σκοπούς και ε) για προσαμμωτικά έργα ή έργα ανάπλα¬ 
σης από το Δημόσιο, Ν.Π.Δ.Δ. ή από ξενοδοχειακές του¬ 
ριστικές μονάδες στο χώρο που βρίσκεται μπροστά από 
αυτές. 

4. Στα έργα που μπορούν να εκτελεσθούν για την επι¬ 
δίωξη των σκοπών των παραγράφων 1, 3 και 6 περιλαμ¬ 
βάνονται και η τοποθέτηση υποθαλάσσιων αγωγών και 
καλωδίων εν γένει, ναυδέτων, πλωτών προβλητών και ε¬ 
ξεδρών και η πόντιση τεχνητών υφάλων. 

5. Επιτρέπεται να τοποθετηθούν στη θάλασσα, χωρίς ε¬ 
πέμβαση στοναιγιαλό, με απόφαση της αρμόδιας Κτημα¬ 
τικής Υπηρεσίας, που εκδίδεται κατόπιν σύμφωνης γνώ- 
μηςτης αρμόδιας Λιμενικής Αρχής, του Γ.Ε.Ν., της αρμό¬ 
διας υπηρεσίας του Υπουργείου Πολιτισμού, της αρμό¬ 
διας υπηρεσίας περιβάλλοντος του Υπουργείου Περι¬ 
βάλλοντος, Χωροταξίας και Δημόσιων Έργων και γνώμης 
του οικείου Ο.Τ.Α. Α' βαθμού, πλωτές εξέδρες επιφάνειας 
μέχρι 100 μ2, και για εποχιακή χρήση μέχρι έξι (6) μηνών, 
για την επιδίωξη σκοπών που προβλέπονται στις κείμενες 
διατάξεις καθώς και για πολιτιστικούς σκοπούς. Για την 
παραχώρηση δεν απαιτείται η διαδικασία που προβλέπε- 
ται στην παράγραφο 2. Δεν επιτρέπεται η παραχώρηση 
για χρήση των εξεδρών ως εστιατορίων ή κέντρων ανα¬ 
ψυχής. Με απόφαση του Υπουργείου Εμπορικής Ναυτι¬ 
λίας καθορίζονται οι λεπτομέρειες εφαρμογής της παρα¬ 
γράφου αυτής. 

6. Με απόφαση των Υπουργών Οικονομικών, Περιβάλ¬ 
λοντος, Χωροταξίας και Δημόσιων Έργων και Εμπορικής 
Ναυτιλίας που εκδίδεται μετά από πρόταση του Υπουρ¬ 
γού Εθνικής Οικονομίας μετά από γνώμη της Επιτροπής 
Δημοσίων Κτημάτων, στην οποία μετέχει ειδικώς για την 
περίπτωση αυτή και αντιπρόσωπος του προτείνοντος Υ¬ 
πουργείου, επιτρέπεται η χωρίς δημοπρασία, απευθείας, 
παραχώρηση του δικαιώματος χρήσης αιγιαλού και πα¬ 
ραλίας, θάλασσας ή πυθμένα και του υπεδάφους του σε 
αυτούς που έχουν ιδρύσει ή έχουν την πρόθεση να ιδρύ¬ 
σουν, σε ιδιωτικούς χώρους, επί των οποίων έχουν κυριό¬ 
τητα ή δικαίωμα χρήσης με ενοχική σχέση, εμπορικές ε¬ 
πιχειρήσεις που εκμεταλλεύονται χύδην φορτία, εργο¬ 
στάσια ή άλλες βιομηχανικές ή βιοτεχνικές ή ξενοδο¬ 
χειακές επιχειρήσεις ή υδατοκαλλιεργητικές, αλιευτικές 
επιχειρήσεις ή σε αυτούς που εκμεταλλεύονται μεταλλεία 
ή λατομεία, για να κατασκευάσουν προβλήτες ή άλλα έρ¬ 
γα, προοριζόμενα να εξυπηρετούν τις παραπάνω επιχει¬ 
ρήσεις τους ή τις επιχειρήσεις τρίτων που έχουν ως σκο¬ 
πό τη διακίνηση, φόρτωση και εκφόρτωση φορτίων κάθε 
είδους στο χώρο της προβλήτας. Αυτοί που αναφέρονται 
στο προηγούμενο εδάφιο καταβάλλουν ετησίως αποζη¬ 
μίωση, που καθορίζεται ανά πενταετία κατά τη διαδικασία 
του άρθρου 5 του Ν. 5895/1933 (ΦΕΚ 335 Α') με πρωτό¬ 
κολλο, το οποίο συντάσσεται από τριμελή επιτροπή που 
αποτελείται από δύο υπαλλήλους του Υπουργείου Οικο¬ 
νομικών: α) τον Προϊστάμενο του τμήματος Αιγιαλού και 
Παραλίας της Διεύθυνσης Δημόσιας Περιουσίας και β) 
τον Προϊστάμενο του τμήματος Αντικειμενικού Προσδιο¬ 
ρισμού Φορολογητέας Αξίας Ακινήτων της Διεύθυνσης 
Τεχνικών Υπηρεσιών και από δημόσιο υπάλληλο του Υ¬ 
πουργείου Εθνικής Οικονομίας, που ορίζεται από τον οι¬ 
κείο Υπουργό. Η χρησιμοποίηση των έργων και των εγκα¬ 
ταστάσεων γενικά από τρίτους υπόκειται σε αντάλλαγμα, 
το οποίο καθορίζεται με απόφαση των Υπουργών Οικονο- 

μικών και Εμπορικής Ναυτιλίας και εισπράττεται ως δη¬ 
μόσιο έσοδο. Αν δεν αποδοθεί, εκδίδεται, μετά από γνώ¬ 
μη του αρμόδιου Λιμεναρχείου, απόφαση του προϊσταμέ¬ 
νου της ως άνω Κτηματικής Υπηρεσίας αμέσως εκτελε¬ 
στή, με την οποία επιβάλλεται σε βάρος του καθυστερού- 
ντος παραχωρησιούχου, εκτός από το μη αποδοθέν α¬ 
ντάλλαγμα, και πρόστιμο ίσο με το τριπλάσιο του ανταλ¬ 
λάγματος που δεν αποδόθηκε. 

7. Η κατασκευή των έργων, που απαιτούνται στο πλαί¬ 
σιο της παραπάνω παραχώρησης, γίνεται σύμφωνα με τις 
διατάξεις του παρόντος άρθρου, τηρουμένων των γενι¬ 
κών και ειδικών πολεοδομικών διατάξεων, καθώς και των 
οικείων διατάξεων για τους λιμένες. Η κατασκευή των έρ¬ 
γων δεν μπορεί να αρχίσει εάν προηγουμένως η απόφα¬ 
ση παραχώρησης δεν κατατεθεί στην αρμόδια Λιμενική 
αρχή και δεν εκδοθεί από αυτή σχετική, αστυνομικής φύ- 
σεως, άδεια. Για τα έργα έχει εφαρμογή η διάταξη του 
πρώτου εδαφίου της παραγράφου 3 του άρθρου 12. Ο ε- 
πιβλέπων μηχανικός είναι υπεύθυνος για την κατασκευή 
του έργου, σύμφωνα με την πράξη παραχώρησης και την 
εγκεκριμένη οριστική μελέτη. 

8. Έργα καθαρισμού του πυθμένος στις προβλήτες από 
προσχώσεις που προέρχονται από απώλειες φορτοεκ- 
φορτωνόμενου υλικού και για την επαναφορά σε αυτόν 
του βάθους που προβλέπεται από τη μελέτη κατασκευής 
των έργων και εγκαταστάσεων, επιτρέπονται κατόπιν ά¬ 
δειας της αρμόδιας Λιμενικής αρχής της περιοχής, η ο¬ 
ποία εκδίδεται μετά από αίτηση του ενδιαφερομένου 
στον οποίο έχει παραχωρηθεί η χρήση αιγιαλού και πα¬ 
ραλίας. Στη σχετική άδεια θα ορίζεται και ο τρόπος διά¬ 
θεσης του υλικού που θα αποκομίζεται από τον καθαρι¬ 
σμό του πυθμένα της θάλασσας. Άδειες κατασκευής και 
χρήσης λιμενικών έργων που έχουν χορηγηθεί ισχύουν 
και για όλες τις παραπάνω χρήσεις. 

Άρθρο 15 

Γ ενικές ρυθμίσεις για τις παραχωρήσεις 

1. Οι παραχωρήσεις αιγιαλού, παραλίας, όχθης και πα¬ 
ρόχθιας ζώνης υπόκεινται πάντοτε σε μονομερή ανάκλη¬ 
ση απότο Δημόσιο για λόγους δημόσιου συμφέροντος, ε¬ 
θνικής άμυνας, συγκοινωνιακούς, δημόσιας τάξης και α¬ 
σφάλειας ή δημόσιας υγείας και προστασίας του φυσικού 
περιβάλλοντος. 

2. Στις πράξεις παραχώρησης μπορούν να τίθενται ο- 
ποιοιδήποτε όροι ή περιορισμοί, ιδίως για λόγους ασφά¬ 
λειας, δημόσιας ανάγκης ή εθνικής άμυνας, προστασίας 
αρχαίων, όπως όροι για κατασκευή κεκλιμένων επιπέδων 
ή άλλων έργων προς εξυπηρέτηση αναγκών των ενόπλων 
δυνάμεων. 

3. Η αξιοποίηση του αιγιαλού και της παραλίας με την 
παραχώρηση και την εκτέλεση έργων πρέπει να εξασφα¬ 
λίζει και να μην εμποδίζει την ελεύθερη και απρόσκοπτη 
πρόσβαση των πολιτών στην παραλία και αιγιαλό, εκτός 
αν τούτο επιβάλλεται για λόγους εθνικής άμυνας, δημό¬ 
σιας τάξης και ασφάλειας, προστασίας αρχαίων, του πε¬ 
ριβάλλοντος ή της δημόσιας υγείας. 

4. Απαγορεύεται η παραχώρηση της αποκλειστικής 
χρήσης του αιγιαλού και της παραλίας, εκτός αν τούτο ε¬ 
πιβάλλεται για λόγους εθνικής άμυνας, δημόσιας τάξης ή 
ασφάλειας ή προστασίας αρχαίων. 

5. Με την επιφύλαξη της παραγράφου 6 του άρθρου 14 
και άλλων ειδικών διατάξεων ο παραχωρησιούχος δεν ε¬ 


πιτρέπεται να μεταβιβάσει ολικά ή μερικά το δικαίωμά του 
σε άλλον ή να συνάψει οποιαδήποτε σχέση γι’ αυτό, με ή 
χωρίς αντάλλαγμα, που να αφορά την έκταση, που παρα- 
χωρήθηκε ή τις εγκαταστάσεις και γενικά τα έργα πάνω 
σε αυτή, χωρίς έγκριση του Υπουργού Οικονομικών, σε 
περίπτωση δε που ο παραχωρησιούχος είναι Ο.Τ.Α. και 
του Υπουργού Εσωτερικών, Δημόσιας Διοίκησης και Α¬ 
ποκέντρωσης. Η απαγόρευση αυτή δεν καταλαμβάνει τη 
μεταβίβαση δικαιώματος Ο.Τ.Α. σε αμιγή επιχείρηση του 
ιδίου Ο.Τ.Α. Η παράβαση της διάταξης του προηγούμε¬ 
νου εδαφίου συνεπάγεται αυτοδικαίως την ανάκληση της 
παραχώρησης. Γιατην αυτοδίκαιη αυτή έκπτωση απάτην 
παραχώρηση εκδίδεται διαπιστωτική απόφαση του Υ¬ 
πουργού Οικονομικών, η οποία κοινοποιείται στον παρα- 
χωρησιούχο. Με την ίδια απόφαση διατάσσεται διοικητι¬ 
κούς και η κατάληψη από το Δημόσιο των έργων που κα¬ 
τασκευάσθηκαν. 

6. Η πράξη παραχώρησης δεν υποκαθιστά τις τυχόν α- 
παιτούμενες από άλλες διατάξεις (πολεοδομικές κ.λπ.) ά¬ 
δειες. 

Άρθρο 16 

Παραχώρηση νησίδων του Δημοσίου και αβαθών 
θαλάσσιων εκτάσεων 

1. Με απόφαση του Υπουργού Οικονομικών, μετά από 
σύμφωνη γνώμη του Γ.Ε.Ν., του Υπουργείου Εμπορικής 
Ναυτιλίας, του Υπουργείου Πολιτισμού, του Υπουργείου 
Περιβάλλοντος, Χωροταξίας και Δημόσιων Έργων, του Υ¬ 
πουργείου Αιγαίου για τις περιοχές της αρμοδιότητάς 
του, καθώς και του Υπουργείου Γεωργίας, για σκοπούς 
που ανήκουν στην αρμοδιότητά του, επιτρέπεται η παρα¬ 
χώρηση, σύμφωνα με τις διατάξεις για τα δημόσια κτήμα¬ 
τα, της χρήσης νησίδων, υφάλων, σκοπέλων και αβαθών 
θαλάσσιων εκτάσεων και του συνεχόμενου αιγιαλού και 
της παραλίας για την εξυπηρέτηση σκοπών, γεωργικών, 
κτηνοτροφικών (όπως εκτροφή εν γένει ζώων, εγκατά¬ 
σταση μελισσοκομείων, κοχλιοτροφείων), ναυταθλητι¬ 
κών, τουριστικών, σκοπών αλιείας, ανάπτυξης της εθνι¬ 
κής οικονομίας, εθνικής άμυνας και ασφάλειας και περι¬ 
βαλλοντικής έρευνας. Στην περίπτωση παραχώρησης για 
σκοπό περιβαλλοντικής έρευνας εκδίδεται κοινή απόφα¬ 
ση των Υπουργών Οικονομικών και Περιβάλλοντος, Χω¬ 
ροταξίας και Δημόσιων Έργων. Το Γ.Ε.Ν. και το Υπουρ¬ 
γείο Πολιτισμού με τη διατύπωση της γνώμης τους καθο¬ 
ρίζουν και τους όρους της παραχώρησης. 

2. Η κατά την παράγραφο 1 παραχώρηση γίνεται μόνον 
εφόσον η συγκεκριμένη χρήση ή δραστηριότητα δεν α- 
ντίκειται σε συγκεκριμένο χωροταξικό σχεδίασμά ή ειδι¬ 
κές διατάξεις καθορισμού χρήσεων γης. 

3. Επιτρέπεται κατά τον ίδιο τρόπο και για τους σκοπούς 
της παραγράφου 1, αλλά χωρίς δημοπρασία, η κατά χρή¬ 
ση παραχώρηση νησίδων του Δημοσίου σε αγροτικούς, 
αγροτοβιομηχανικούς, γεωργικούς, κτηνοτροφικούς και 
αλιευτικούς συνεταιρισμούς, δημοτικές και κοινοτικές ε¬ 
πιχειρήσεις του δημοτικού και κοινοτικού κώδικα. 

4. Για την εκτέλεση έργων στα πλαίσια παραχώρησης 
του παρόντος άρθρου εφαρμόζονται αναλόγως οι διατά¬ 
ξεις των άρθρων 14 και 15. 

5. Η παραχώρηση της παραγράφου 1 γίνεται μετά από 
δημοπρασία, η οποία ενεργείται σύμφωνα με τις διατά- 
ξειςγιατη μίσθωση δημοσίων κτημάτων. Είναι δυνατόν να 
γίνει και απευθείας παραχώρηση σε Ν.Π.Δ.Δ. ή επιχειρή- 

σεις κοινής ωφέλειας, αλλά και σε ιδιώτες, εφόσον όμως 
στην τελευταία περίπτωση μετά τη διενέργεια δύο τουλά¬ 
χιστον δημοπρασιών δεν εκδηλώθηκε ενδιαφέρον άλλων 
ιδιωτών και δεν αναπτύχθηκε πραγματικός συναγωνι¬ 
σμός σύμφωνα με αιτιολογημένη απόφαση του Υπουρ¬ 
γού Οικονομικών. Τα πρακτικά της δημοπρασίας υπόκει- 
νται σε κάθε περίπτωση στην έγκριση του Υπουργού Οι¬ 
κονομικών. 

6. Οι διατάξεις της παραγράφου 5του άρθρου 15 έχουν 
ανάλογη εφαρμογή και στις παραχωρήσειςτου παρόντος 
άρθρου. 

Άρθρο 17 

Αιγιαλός σε περιοχές εθνικής άμυνας και ασφάλειας 

1. Σε παραλιακές περιοχές στις οποίες υπάρχουν εγκα¬ 
ταστάσεις, που εξυπηρετούν σκοπούς εθνικής άμυνας 
και ασφάλειας, αναστέλλεται για όσο διαρκεί η εξυπηρέ¬ 
τηση αυτή ο κοινόχρηστος χαρακτήρας του αιγιαλού και 
της παραλίας. 

2. Με κοινή απόφαση των Υπουργών Οικονομικών και Ε¬ 
θνικής Άμυνας είναι δυνατόν να αναστέλλεται ο καθορι¬ 
σμός του αιγιαλού και της παραλίας στις περιοχές αυτές. 

Άρθρο 18 
Ζώνη λιμένα 

1. Σε κάθε παράκτια περιοχή, όπου κατά τις κείμενες 
διατάξεις συντρέχει λόγος δημιουργίας ή επέκτασης λι¬ 
μένα, καθορίζεται έκταση ξηράς και θάλασσας, συνεχής 
ή διακεκομμένη στην οποία ο αρμόδιος φορέας διοίκη¬ 
σης και εκμετάλλευσης λιμένα μπορεί να εκτελέσει, σύμ¬ 
φωνα με τις διατάξεις περί εκτελέσεως δημοσίων έργων, 
τις διατάξεις της κείμενης νομοθεσίας περί λιμενικών τα¬ 
μείων και στα πλαίσια ανάπτυξης του λιμενικού δυναμι¬ 
κού της χώρας, έργα που απαιτούνται για την εξυπηρέτη¬ 
ση της εμπορικής, επιβατικής, ναυτιλιακής, τουριστικής 
και αλιευτικής κίνησης και γενικότερα της εύρυθμης λει¬ 
τουργίας του λιμένα. Η έκταση αυτή καλείται ζώνη λιμένα 
και διακρίνεται σε χερσαία και θαλάσσια. 

2. Τα έργα της προηγούμενης παραγράφου εκτελού- 
νται με απόφαση του Γενικού Γραμματέα της οικείας Πε¬ 
ριφέρειας μετά από σύμφωνη γνώμη των Υπουργείων Ε¬ 
μπορικής Ναυτιλίας, Πολιτισμού καιτου Γ.Ε.Ν. Σεέργαλι- 
μένων των οποίων οι μελέτες επιβλέπονται από το Υ¬ 
πουργείο Περιβάλλοντος, Χωροταξίας και Δημόσιων Έρ¬ 
γων (εθνικής ή μείζονος σημασίας κ.λπ.), απαιτείται και 
σύμφωνη γνώμη του Υπουργείου Περιβάλλοντος, Χωρο¬ 
ταξίας και Δημόσιων Έργων. Η εγκεκριμένη οριστική με¬ 
λέτη των έργων αποστέλλεται αμέσως μετά την έγκρισή 
της με ευθύνη του αρμόδιου φορέα διοίκησης και εκμε¬ 
τάλλευσης λιμένα στην αρμόδια Κτηματική Υπηρεσία. 

3. Για την έναρξη εκτέλεσης των έργων της παραγρά¬ 
φου 1 απαιτείται άδεια της αρμόδιας λιμενικής αρχής. 

Άρθρο 19 

Χερσαία ζώνη λιμένα 

1. Η χερσαία ζώνη λιμένα αποτελείται από τον αιγιαλό 
και τους αναγκαιούντες συνεχόμενους παραλιακούς χώ¬ 
ρους για την εκτέλεση των έργων που αναφέρονται στο 
προηγούμενο άρθρο. Όπου υπάρχει σχέδιο πόλεως, το ό¬ 
ριο της χερσαίας ζώνης δεν μπορεί να επεκταθεί πέρα α¬ 
πό την πλησιέστερη ρυμοτομική γραμμή του εγκεκριμέ¬ 


νου σχεδίου πόλεως. Όπου δεν υπάρχει σχέδιο ρυμοτο¬ 
μίας, το όριο της χερσαίας ζώνης καθορίζεται με ανάλο¬ 
γη εφαρμογή της παραγράφου 5 του άρθρου 7. 

2. Όπου υπάρχει εγκεκριμένο σχέδιο ρυμοτομίας και η 
χερσαία ζώνη είναι ανεπαρκής για τις ανάγκες του λιμένα, 
τότε αυτή μπορεί να επεκταθεί και πέραν του ορίου της 
παραγράφου 1, με την προϋπόθεση ότι προηγουμένως 
θα τροποποιηθεί το εγκεκριμένο σχέδιο ρυμοτομίας σύμ¬ 
φωνα με τις κείμενες διατάξεις. Οι κατά τις διατάξεις αυ¬ 
τές υποχρεώσεις των Ο.Τ.Α. λόγω ρυμοτομίας βαρύνουν 
τον αρμόδιο φορέα διοίκησης και εκμετάλλευσης λιμένα. 

3. Στην αρμοδιότητα ενός φορέα διοίκησης και εκμε¬ 
τάλλευσης λιμένα μπορούν να υπάγονται περισσότεροι 
του ενός λιμένες. 

4. Σε διώρυγες ή στενές θάλασσες η χερσαία ζώνη 
μπορεί να επεκταθεί και στην απέναντι ακτή, εφόσον αυ¬ 
τή δεν περιλαμβάνεται στην περιοχή άλλου φορέα διοί¬ 
κησης και εκμετάλλευσης λιμένα. 

5. Επιτρέπεται με δαπάνες του αρμόδιου φορέα διοίκη¬ 
σης και εκμετάλλευσης λιμένα η περίφραξη ολόκληρης ή 
μέρους της χερσαίας ζώνης λιμένα. Τα τμήματα που πε¬ 
ριφράσσονται και ο τρόπος περίφραξης καθορίζονται με 
απόφαση του Γενικού Γ ραμματέα της Περιφέρειας μετά 
από πρόταση του φορέα διοίκησης και εκμετάλλευσης λι¬ 
μένα ή της αρμόδιας Λιμενικής Αρχής, με έγκριση της Ε¬ 
πιτροπής Αρχιτεκτονικού Ελέγχου (ΕΠ.Α.Ε.) και σύμφωνη 
γνώμη του Γ.Ε.Ν. καιτου Υπουργείου Εμπορικής Ναυτι¬ 
λίας. Οι γνώμες αυτές παρέχονται μέσα σε τρεις (3) μήνες 
από τη λήψη από το Γ.Ε.Ν. και το Υπουργείο Εμπορικής 
Ναυτιλίας του σχετικού εγγράφου. 

Άρθρο 20 

Θαλάσσια ζώνη λιμένα 

1. Η θαλάσσια ζώνη περιλαμβάνει τις λεκάνες λιμένων 
(συνεχόμενες με τον αιγιαλό ή τυχόν κατασκευασμένα 
κρηπιδώματα, μώλους, προβλήτες) και έκταση θάλασσας 
μέχρι απόσταση πεντακοσίων (500) μέτρων από τις ακτές 
της χερσαίας ζώνης. Η έκταση αυτή περιορίζεται και από 
τις δύο πλευρές από νοητό τόξο κύκλου, με κέντρο το ά¬ 
κρο της χερσαίας ζώνης και ακτίνα πεντακοσίων μέτρων 
και περικλείει τη θαλάσσια έκταση από σημείο του αιγια- 
λού, που κείται σε απόσταση πεντακοσίων (500) μέτρων 
από το άκρο της χερσαίας ζώνης μέχρι να συναντήσει την 
ανωτέρω γραμμή σε απόσταση πεντακοσίων (500) μέ¬ 
τρων από τις ακτές της χερσαίας ζώνης. 

2. Αν τα νερά της θαλάσσιας ζώνης είναι αβαθή, η θα¬ 
λάσσια ζώνη λιμένα δύναται να επεκταθεί και πέρα από τη 
γραμμή των πεντακοσίων (500) μέτρων μέχρι να συνα¬ 
ντήσει την ισοβαθή γραμμή των τριάντα (30) μέτρων. 

Άρθρο 21 

Καθορισμός χερσαίας και θαλάσσιας ζώνης λιμένα 

1. Το όριο, οι χρήσεις γης και το εν γένει σχέδιο ανά¬ 
πτυξης της χερσαίας και θαλάσσιας ζώνης λιμένα καθο¬ 
ρίζεται με απόφαση του οικείου φορέα διοίκησης και εκ¬ 
μετάλλευσης λιμένα κατόπιν σύμφωνης γνώμης του Υ¬ 
πουργείου Εμπορικής Ναυτιλίας, του Γ.Ε.Ν., των Υπουρ¬ 
γείων Οικονομικών, Περιβάλλοντος, Χωροταξίας και Δη¬ 
μόσιων Έργων, Πολιτισμού και της Γενικής Διεύθυνσης 
Αλιείας του Υπουργείου Γεωργίας. Ο καθορισμός του α- 
νωτέρου ορίου γίνεται με πράσινη γραμμή σε αντίγραφο 




ΦΕΚ285 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3993 


του διαγράμματος καθορισμού του αιγιαλού ή σε άλλο 
διάγραμμα μικρότερης κλίμακας, που έχει συνταχθεί με 
τις ίδιες προδιαγραφές, ενημερωμένου βυθομετρικά μέ¬ 
χρι την ισοβαθή γραμμή των είκοσι (20) μέτρων. Το διά¬ 
γραμμα θεωρείται για την ακρίβεια της αποτύπωσης από 
την αρμόδια Τεχνική Υπηρεσία του οικείου Ο.Τ.Α., σε πε¬ 
ρίπτωση δε μη ύπαρξης αυτής από την αρμόδια Τ.Υ.Δ.Κ. 
Οι πιο πάνω γνώμες παρέχονται μέσα σε τρεις (3) μήνες 
από τη λήψη σχεδίου απόφασης του αρμόδιου φορέα δι¬ 
οίκησης και εκμετάλλευσης λιμένα, που συνοδεύεται από 
το οικείο τοπογραφικό διάγραμμα. Σε περίπτωση που η 
πιο πάνω τρίμηνη προθεσμία περάσει άπρακτη, ο καθορι¬ 
σμός του ορίου της χερσαίας και θαλάσσιας ζώνης γίνε¬ 
ται και χωρίς τις άνω γνώμες. Με απόφαση του Υπουργού 
Εμπορικής Ναυτιλίας καθορίζονται οι λεπτομέρειες ε¬ 
φαρμογής της παραγράφου αυτής. 

2. Η απόφαση του φορέα διοίκησης και εκμετάλλευσης 
λιμένα εγκρίνεται από τον Γενικό Γραμματέατης Περιφέ¬ 
ρειας και δημοσιεύεται στην Εφημερίδα της Κυβερνήσε- 
ως μαζί με το διάγραμμα. 

3. Αντίτυπο του διαγράμματος με σημείωση του Φύλλου 
Εφημερίδας της Κυβερνήσεως που δημοσιεύθηκε στέλ¬ 
νεται: 

α) στις Διευθύνσεις Δημόσιας Περιουσίας και Τεχνικών 
Υπηρεσιών του Υπουργείου Οικονομικών, 
β) στο Γ.Ε.Ν., 

γ) στο Υπουργείο Περιβάλλοντος, Χωροταξίας και Δη¬ 
μόσιων Έργων, 

δ) στην αρμόδια Κτηματική Υπηρεσία, 
ε) στην Τ.Υ.Δ.Κ., 

στ) στο Υπουργείο Εμπορικής Ναυτιλίας, 
ζ) στην Κτηματολόγιο Α.Ε., 
η) στην αρμόδια Πολεοδομική Υπηρεσία, 
θ) στη Γ ενική Διεύθυνση Αλιείας του Υπουργείου Γ εωρ- 
γίας, 

ι) στη Διεύθυνση Τουριστικών Λιμένων του Υπουργείου 
Ανάπτυξης, 

ια) στη Γ ενική Διεύθυνση Αρχαιοτήτων του Υπουργείου 
Πολιτισμού, 

ιβ) στο Υπουργείο Αιγαίου για τις περιοχές της αρμο- 
διότητάς του. 

Άρθρο 22 

Καθεστώς χερσαίων χώρων ζώνης λιμένα 

1. Οι χώροι και όλα εν γένει τα κτήματα, που περιλαμ¬ 
βάνονται στη ζώνη λιμένα είναι κοινόχρηστα δημόσια κτή¬ 
ματα και ανήκουν στο Δημόσιο κατά κυριότητα, η χρήση 
όμως και η εκμετάλλευσή τους ανήκει στον οικείο φορέα 
διοίκησης και εκμετάλλευσης λιμένα. Αν στη ζώνη λιμένα 
περιλαμβάνονται ιδιωτικά κτήματα, απαλλοτριώνονται α¬ 
ναγκαστικά για λόγους δημόσιας ωφέλειας υπέρ του Δη¬ 
μοσίου με δαπάνες του αρμόδιου φορέα διοίκησης και εκ¬ 
μετάλλευσης λιμένα και σε περίπτωση αδυναμίας του με 
δαπάνες του Δημοσίου σύμφωνα με τις κείμενες διατά¬ 
ξεις. 

2. Οι κατά τον καθορισμό ή την επέκταση ζώνης λιμένα 
νόμιμες παραχωρήσεις χρήσης ή μισθώσεις, που υπάρ¬ 
χουν μέσα σε αυτή, εφόσον εξυπηρετούνται λιμενικοί 
σκοποί, δεν θίγονται και υποκαθίσταται ο φορέας διοίκη¬ 
σης και εκμετάλλευσης του λιμένα στα δικαιώματα και τις 
υποχρεώσεις του Δημοσίου, των Ο.Τ.Α. και των άλλων 
Ν.Π.Δ.Δ. Οι διατάξεις περί εμπορικών μισθώσεων δεν ε¬ 


φαρμόζονται για τους χώρους της χερσαίας και θαλάσ¬ 
σιας ζώνης λιμένα. 

3. Όλες οι λοιπές παραχωρήσεις χρήσης ή μισθώσεις 
συνεχίζονται επ’ ονόματι του Δημοσίου, εφόσον δεν πα¬ 
ραβλάπτεται η εξυπηρέτηση του λιμένα ή δεν πρόκειται 
να εκτελεσθούν λιμενικά έργα στους χώρους που κατα¬ 
λαμβάνουν αυτές, διαφορετικά λύονται αζημίως για το 
Δημόσιο. Γ ια τη συνέχιση ή λύση τους αποφασίζουν ο Υ¬ 
πουργός Οικονομικών και ο καθ’ ύλην αρμόδιος Υπουρ¬ 
γός. Η λύση επέρχεται από την κοινοποίηση, σύμφωνα με 
το Ν. 2717/1999 (ΦΕΚ 97 Α') «Κώδικας Διοικητικής Δικο¬ 
νομίας», της απόφασης του προηγούμενου εδαφίου στον 
παραχωρησιούχο ή το μισθωτή. Εάν ο παραχωρησιούχος 
ή ο μισθωτής έχουν καταστεί αγνώστου διαμονής, η κοι¬ 
νοποίηση της απόφασης του προηγούμενου εδαφίου γί¬ 
νεται σύμφωνα με το άρθρο 84 παράγραφος 2 του Ν.Δ. 
356/1974 (ΦΕΚ 90 Α') «Περί Κώδικος είσπραξης δημοσίων 
εσόδων». 

Άρθρο 23 

Καθεστώς γηπέδων που σχηματίζονται 
από προσχώσεις στη ζώνη λιμένα 

Όλα τα γήπεδα που σχηματίζονται από προσχώσεις, 
φυσικές ή τεχνητές, στη θάλασσα ή τον αιγιαλό, ή στα 
πλαίσια έργων, που εκτελούνται με δαπάνες των φορέων 
διοίκησης και εκμετάλλευσης λιμένα ανήκουν κατά κυ¬ 
ριότητα στο Δημόσιο και χρησιμεύουν, εφόσον περιλη- 
φθούν στη ζώνη λιμένα, για τους σκοπούς αυτού και γενι¬ 
κά για δημόσιες ανάγκες. 

Άρθρο 24 

Παραχωρήσεις χώρων ζώνης λιμένα 

1. Επιτρέπεται ο φορέας διοίκησης και εκμετάλλευσης 
λιμένα με απόφαση της διοίκησήςτου, που εγκρίνεται, με¬ 
τά από σύμφωνη γνώμη του Γ.Ε.Ν. και του Υπουργείου Ε¬ 
μπορικής Ναυτιλίας, από τον Γενικό Γραμματέα Περιφέ¬ 
ρειας, να παραχωρεί, με αντάλλαγμα και για ορισμένο 
χρονικό διάστημα, τη χρήση χώρων που βρίσκονται μέσα 
στη ζώνη λιμένα. Όταν πρόκειται για παραχωρήσεις σε 
ζώνες λιμένωντων οποίων οι μελέτες επιβλέπονται από το 
Υπουργείο Περιβάλλοντος, Χωροταξίας και Δημόσιων 
Έργων (εθνικής ή μείζονος σημασίας κ.λπ.) και συνοδεύ¬ 
ονται από έργα, απαιτείται και σύμφωνη γνώμη του Υ¬ 
πουργείου Περιβάλλοντος, Χωροταξίας και Δημόσιων 
Έργων. Γ ια παραχώρηση χώρων της ζώνης λιμένα σε βιο¬ 
μηχανικές μονάδες, εγκαταστάσεις πετρελαιοειδών, με¬ 
ταλλευτικές, λατομικές επιχειρήσεις και επιχειρήσεις βιο¬ 
μηχανικών ορυκτών απαιτείται και σύμφωνη γνώμη του Υ¬ 
πουργείου Ανάπτυξης. Στην απόφαση παραχώρησης κα¬ 
θορίζεται το αντάλλαγμα για τη χρήση των ανωτέρω χώ¬ 
ρων, καθώς και οι λοιποί όροι της παραχώρησης. 

2. Γ ια παραχωρήσεις απλής χρήσης των χώρων της 
χερσαίας ζώνης λιμένα χρονικής διάρκειας μικρότερης 
του έτους, που δεν συνοδεύονται από οποιοδήποτε έργο 
μόνιμης ή προσωρινής φύσης, δεν απαιτούνται οι γνώμες 
του Γ.Ε.Ν. και του Υπουργείου Εμπορικής Ναυτιλίας, αλ¬ 
λά μόνο απόφαση του αρμόδιου φορέα διοίκησης και εκ¬ 
μετάλλευσης λιμένα, η οποία εγκρίνεται από τον Γενικό 
Γ ραμματέα Περιφέρειας. 

3. Εφόσον η παραχώρηση γίνεται σε αλλοδαπό φυσικό 
ή νομικό πρόσωπο, εφαρμόζονται οι διατάξεις του Ν. 
2322/1953 (ΦΕΚ 66 Ά). 

4. Επιτρέπεται η χρησιμοποίηση από το Δημόσιο, χωρίς 
αντάλλαγμα, χώρων της ζώνης του λιμένα για την ανέ¬ 
γερση δημοσίων καταστημάτων για την εύρυθμη λει¬ 
τουργία του λιμένα, ιδίως Τελωνείων, Λιμεναρχείων, Υγει¬ 
ονομείων, Γραφείων Πλοηγικής Υπηρεσίας, Πυροσβεστι¬ 
κών Σταθμών, καθώς και εγκαταστάσεων κάθε είδους για 
τις αμυντικές ανάγκες της χώρας. Οι χώροι αυτοί καθορί¬ 
ζονται κάθε φορά με απόφαση του Υπουργού Οικονομι¬ 
κών και του κατά περίπτωση αρμόδιου Υπουργού μετά α¬ 
πό σύμφωνη γνώμη του Γ.Ε.Ν. και του Υπουργείου Εμπο¬ 
ρικής Ναυτιλίας. Απαγορεύεται η χρησιμοποίηση των χώ¬ 
ρων αυτών για άλλους σκοπούς. 

5. Χώροι μέσα στη ζώνη λιμένα, οι οποίοι δεν είναι άμε¬ 
σα αναγκαίοι για τη λειτουργία του, κατά την περί τούτου 
κρίση του Υπουργείου Οικονομικών και του Υπουργείου 
Εμπορικής Ναυτιλίας, μετά από απλή γνώμη του οικείου 
φορέα διοίκησης και εκμετάλλευσης λιμένα, μπορούν να 
εκμισθώνονται από το Δημόσιο σύμφωνα με τις διατάξεις 
περί διοικήσεως δημοσίων κτημάτων. Κατά τον ίδιο τρό¬ 
πο γίνεται η διαχείριση από το Δημόσιο και των εντός του 
λιμένα νομημάτων θαλάσσης και παραλίας, όπως λου¬ 
τρών, ιχθυοτροφείων, αλυκών κ,λπ., εφόσον η άσκησή 
τους δεν παρακωλύει τη λειτουργία του λιμένα κατά τη 
σχετική απόφαση του Υπουργού Οικονομικών, του Υ¬ 
πουργού Εμπορικής Ναυτιλίας και του καθ’ ύλην αρμόδι¬ 
ου Υπουργού και μετά από απλή γνώμη του οικείου φορέα 
διοίκησης και εκμετάλλευσης λιμένα. 

6. Χώροι της παραγράφου 5 του παρόντος άρθρου, υ¬ 
παγόμενοι στη δικαιοδοσία φορέων διοίκησης και εκμε¬ 
τάλλευσης λιμένα που έχουν μετατραπεί ή μετατρέπο- 
νται σε ανώνυμες εταιρείες κοινής ωφέλειας εκμισθώνο¬ 
νται από τις εταιρείες αυτές σύμφωνα με τις διατάξεις της 
νομοθεσίας, που τις διέπει. 

7. Χώροι της παραγράφου 5 του παρόντος άρθρου, οι 
οποίοι έχουν μεταβιβασθεί σε Ο.Τ.Α. Α' και Β' βαθμού, 
μπορούν να εκμισθώνονται από τους οργανισμούς αυ¬ 
τούς με τις διατάξεις της νομοθεσίας που τους διέπει. 

Άρθρο 25 

Προγραμματικές συμβάσεις φορέων διοίκησης 
και εκμετάλλευσης λιμένα 

1. Για τη μελέτη προγραμμάτων ανάπτυξης και εκτέλε¬ 
σης λιμενικών έργων στη ζώνη λιμένα, καθώς και για την 
παροχή υπηρεσιών στη ζώνη αυτή οι φορείς διοίκησης 
και εκμετάλλευσης λιμένων μπορούν να συνάπτουν προ¬ 
γραμματικές συμβάσεις με τους Ο.Τ.Α. ή άλλους φορείς 
του δημόσιου τομέα. Στις συμβάσεις αυτές είναι δυνατή 
η συμμετοχή και επιχειρήσεων των Ο.Τ.Α., Συνδέσμων 
Δήμων και Κοινοτήτων, συνεταιρισμών, επιμελητηρίων 
και επιστημονικών φορέων δημοσίου ή ιδιωτικού δικαίου 
που εποπτεύονται από το Δημόσιο. 

2. Οι προγραμματικές συμβάσεις εγκρίνονται από τον 
Γενικό Γραμματέα της Περιφέρειας μετά από σύμφωνη 
γνώμη του Γ.Ε.Ν. και του Υπουργείου Εμπορικής Ναυτι¬ 
λίας. Οι όροι και οι προϋποθέσεις των προγραμματικών 
συμβάσεων καθορίζονται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης 
και Εμπορικής Ναυτιλίας. 

3. Στις προγραμματικές συμβάσεις ορίζονται το έργο, 
τα δικαιώματα και οι υποχρεώσεις των συμβαλλομένων, 
οι πόροι που θα διατεθούν, τα ποσά χρηματοδότησης, τα 
χρονοδιαγράμματα εκτέλεσης των έργων ή των προ¬ 


γραμμάτων ή παροχής υπηρεσιών, καθώς και το αρμόδιο 
διοικητικό όργανο επίλυσης τυχόν διαφορών που θαπρο- 
κύψουν. 

Άρθρο 26 

Καθεστώς Δωδεκανήσου 

1. Ο παρών νόμος έχει εφαρμογή και στα νησιά του Νο¬ 
μού Δωδεκανήσου, εφαρμοζομένωνπαραλλήλως και των 
διατάξεων του Κ.Δ. 132/1929 περί Κτηματολογικού Κανο¬ 
νισμού Δωδεκανήσου που διατηρήθηκαν σε ισχύ με το 
άρθρο 8 του Ν. 510/1947 (ΦΕΚ298Ά), οι οποίες κατισχύ¬ 
ουν. 

2. Όσον αφορά τα νησιά του Νομού Δωδεκανήσου που 
υπάρχει κτηματολόγιο, στο διάγραμμα του άρθρου 4 που 
υποβάλλεται για τον καθορισμό αποτυπώνονται οι κτημα- 
τολογικές μερίδες και βεβαιώνεται από το αρμόδιο Κτη- 
ματολογικό γραφείο η ορθότητα των αποτυπωμένων κτη- 
ματολογικών μερίδων. 

Άρθρο 27 

Προστασία αιγιαλού, παραλίας και άλλων χώρων 

1. Οι διατάξεις για την προστασία των δημοσίων κτημά¬ 
των, όπως ισχύουν κάθε φορά, έχουν εφαρμογή και 
στους χώρους της θαλάσσιας ζώνης λιμένα. 

2. Τα πάσης φύσεως κτίσματα και εν γένει κατασκευά¬ 
σματα, τα οποία έχουν ανεγερθεί ή θα ανεγερθούν χωρίς 
άδεια στον αιγιαλό ή τηνπαραλία, μετάτον καθορισμό και 
τη συντέλεση των απαλλοτριώσεων των άρθρων 7 και 10 
κατεδαφίζονται, ανεξάρτητα από το χρόνο ανέγερσής 
τους ή αν κατοικούνται ή άλλως πως χρησιμοποιούνται. 
Εξαιρούνται κτίσματα και κατασκευάσματα που τελούν υ- 
πό την προστασία του Υπουργείου Πολιτισμού. Προςτού- 
το ο προϊστάμενος της αρμόδιας Κτηματικής Υπηρεσίας 
εκδίδει πρωτόκολλο κατεδάφισης, το οποίο κοινοποιεί, 
σύμφωνα με τις διατάξεις του Ν. 2717/1999 «Κώδικας Δι¬ 
οικητικής Δικονομίας», σε εκείνον που έχει ανεγείρει αυ- 
θαιρέτως, ο οποίος οφείλει εντός τριάντα (30) ημερών α¬ 
πό την κοινοποίηση να κατεδαφίσει τα κτίσματα και να ά¬ 
ρει τα πάσης φύσεως κατασκευάσματα από τον αιγιαλό ή 
την παραλία. 

3. Αν δεν καταστεί δυνατή η εξακρίβωση της ταυτότη¬ 
τας αυτού που ανήγειρε το παράνομο κτίσμα ή κατα¬ 
σκευή, η Κτηματική Υπηρεσία δημοσιεύει σχετική πρό¬ 
σκληση σε μία τοπική εφημερίδα, αν εκδίδεται στην πε¬ 
ριοχή της αυθαίρετης κατασκευής, και σε μία ημερήσια ε¬ 
φημερίδα, αν εκδίδεται στην περιοχή της αυθαίρετης κα¬ 
τασκευής, και σε μία ημερήσια εφημερίδα της Πρωτεύ¬ 
ουσας του Κράτους, προς οποιονδήποτε γνωρίζει εκείνο 
που έχει ανεγείρει, για να γνωστοποιήσει στην υπηρεσία 
την ταυτότητά του. Μετά την άπρακτη πάροδο τριάντα 
(30) ημερών από την τελευταία δημοσίευση εκδίδεται το 
πρωτόκολλο κατεδάφισης κατά αγνώστου. 

4. Αν είναι γνωστή η ταυτότητα αυτού, που ανήγειρε το 
παράνομο κτίσμα ή κατασκευή, αλλά είναι άγνωστη η δι¬ 
εύθυνση κατοικίας ή διαμονής του ή είναι κάτοικος αλλο¬ 
δαπής, το παραπάνω πρωτόκολλο κοινοποιείται σε αυτόν 
ως άγνωστης διαμονής σύμφωνα με την παράγραφο 2 
του άρθρου 84του Ν.Δ. 356/1974 «Περί Κώδικος εισπρά- 
ξεως δημοσίων εσόδων». 

5. Και στις τρεις περιπτώσεις των παραγράφων 2, 3 και 
4 του παρόντος άρθρου το πρωτόκολλο κατεδάφισης τοι- 
χοκολλάται στο υπό κατεδάφιση κτίσμα ή κατασκευή και 

στο κατάστημα του δήμου ή της κοινότητας, στην περιο¬ 
χή του οποίου αυτό βρίσκεται. Για την τοιχοκόλληση συ- 
ντάσσεται έκθεση από το δημόσιο, δημοτικό ή κοινοτικό 
υπάλληλο που την ενήργησε, η οποία αποστέλλεται στην 
Κτηματική Υπηρεσία. Η κατεδάφιση γίνεται μετά την πα¬ 
ρέλευση δεκαπέντε (15) ημερών απάτην κοινοποίηση του 
πρωτοκόλλου και την τοιχοκόλλησή του. 

6. Η κατεδάφιση ενεργείται με ευθύνη του Γενικού 
Γραμματέατης οικείας Περιφέρειας και σε περίπτωση α¬ 
δυναμίας με τεχνική υποστήριξη που διατίθεται από την 
Τεχνική Υπηρεσία της αρμόδιας Νομαρχιακής Αυτοδιοί¬ 
κησης, ύστερα από αίτημα του Γενικού Γραμματέα της 
Περιφέρειας. Η κατεδάφιση γίνεται σύμφωνα με τις πο- 
λεοδομικές διατάξεις, κατόπιν πρότασης του προϊσταμέ¬ 
νου της Κτηματικής Υπηρεσίας. Η δαπάνη κατεδάφισης 
βαρύνει αυτόν που έχει ανεγείρει αυθαιρέτως και ει- 
σπράττεται ως δημόσιο έσοδο κατά τις διατάξεις περί ει- 
σπράξεως δημοσίων εσόδων. 

7. Τα χωρίς άδεια ή καθ’ υπέρβαση της άδειας έργα και 
εν γένει κατασκευές μέσα στη θάλασσα αίρονται και απο¬ 
μακρύνονται ανεξάρτητα από τοντρόπο χρησιμοποίησής 
τους. Εξαιρούνται κτίσματα και κατασκευάσματα που τε¬ 
λούν υπό την προστασία του Υπουργείου Πολιτισμού. 
Προς τούτο η Κτηματική Υπηρεσία, μετά από πρόταση 
της αρμόδιας Λιμενικής Αρχής, συντάσσει πρωτόκολλο 
κατεδάφισης, άρσης και απομάκρυνσης των ανωτέρω έρ¬ 
γων ή κατασκευών. Γ ια το πρωτόκολλο αυτό και την εκτέ¬ 
λεσή του εφαρμόζονται ανάλογα οι παράγραφοι 2 έως 
και 6 του παρόντος άρθρου. Η τοιχοκόλληση του πρωτο¬ 
κόλλου γίνεται μόνο στο αρμόδιο Λιμεναρχείο. Αν από τα 
πιο πάνω έργα ή κατασκευές μέσα στη θάλασσα δημι- 
ουργείται, κατά την περί τούτου κρίση της αρμόδιας Λι¬ 
μενικής Αρχής, κίνδυνος για την ασφαλή διεξαγωγή της 
ναυσιπλοΐας η προθεσμία της παραγράφου 5 για την ε¬ 
κτέλεση του πρωτοκόλλου περιορίζεται σε επτά (7) ημέ¬ 
ρες. Με κοινή απόφαση των Υπουργών Οικονομικών, Πε¬ 
ριβάλλοντος, Χωροταξίας και Δημόσιων Έργων και Ε¬ 
μπορικής Ναυτιλίας καθορίζονται ο τρόπος κατεδάφισης 
και κάθε άλλη λεπτομέρεια για την εφαρμογή του άρθρου 
αυτού. Με την απόφαση αυτή μπορεί να προβλεφθεί η ε¬ 
κτέλεση του πρωτοκόλλου από υπηρεσία του Δημοσίου ή 
του οικείου φορέα διοίκησης και εκμετάλλευσης λιμένα, 
ως και η ανάθεση της υλοποίησής της σε ιδιωτικό φορέα. 

8. Αίτηση προσωρινής ρύθμισης της νομής ή κατοχής ή 
αίτηση αναστολής εκτέλεσης της κατεδάφισης, άρσης ή 
απομάκρυνσης ενώπιον οποιουδήποτε Διοικητικού ή Πο¬ 
λιτικού Δικαστηρίου ή άλλης Αρχής δεν επιτρέπεται. 

9. Γ ια έργα που αναφέρονται στην παράγραφο 1 του 
άρθρου 14 και έχουν γίνει πριν από την ισχύ του παρόντος 
νόμου στον αιγιαλό, την παραλία ή τη θάλασσα, χωρίς ά¬ 
δεια ή με υπέρβαση αυτής, είναι δυνατόν μετά από αιτιο¬ 
λογημένη κρίση της Διοίκησης, να εκδοθεί γι’ αυτά η σχε¬ 
τική άδεια κατά τη διαδικασία του άρθρου 14 του παρό¬ 
ντος νόμου, εφόσον δεν παραβιάζονται οι ισχύουσες σχε¬ 
τικές διατάξεις, εφόσον συντρέχουν οι νόμιμες προϋπο¬ 
θέσεις έκδοσης της άδειας αυτής και υποβληθεί προς 
τούτο αίτηση στην αρμόδια Κτηματική Υπηρεσία εντός α¬ 
ποκλειστικής προθεσμίας τριών (3) μηνών από την ισχύ 
του παρόντος νόμου. Η αίτηση αυτή συνοδεύεται από τε¬ 
χνική περιγραφή του έργου, τοπογραφικό διάγραμμα 
1:500, φωτογραφίες και χάρτη της ευρύτερης περιοχής 
με την ακριβή θέση του έργου. Εντός περαιτέρω αποκλει¬ 
στικής προθεσμίας ενός έτους απαιτείται, για την έκδοση 


απόφασης του Υπουργού Οικονομικών επί της πιο πάνω 
αίτησης, η υποβολή των δικαιολογητικών, που προβλέπο- 
νται από το άρθρο 14. Γιατη νομιμοποίηση των πιο πάνω 
έργων καταβάλλεται προηγουμένως η αποζημίωση για 
την αυθαίρετη χρήση του αιγιαλού ή παραλίας σύμφωνα 
με τις κείμενες διατάξεις. 

10. Προκειμένου για έργα που αναφέρονται στην παρά¬ 
γραφο 1 του άρθρου 14 τα οποία έχουν κατασκευαστεί 
στον αιγιαλό, την παραλία ή τη θάλασσα μέχρι την ισχύ 
του παρόντος νόμου απότο Δημόσιο, Ν.Π.Δ.Δ. καιΟ.Τ.Α., 
η κατάτηνπροηγούμενη παράγραφο αίτηση έκδοσηςτης 
σχετικής άδειας μπορεί να υποβληθεί μέσα σε δύο (2) έτη 
από την έναρξη ισχύος αυτού του νόμου. 

Άρθρο 28 

Καθορισμός χώρων που εξομοιώνονται με ζώνη λιμένα 

1. Ο καθορισμός των χώρων που εξομοιώνονται με ζώ¬ 
νη λιμένα της παραγράφου 4 του άρθρου 2 του Ν. 
2575/1998 (ΦΕΚ 23 Α') γίνεται με απόφαση του οικείου 
φορέα διοίκησης και εκμετάλλευσης λιμένα κατόπιν σύμ¬ 
φωνης γνώμης του Υπουργείου Εμπορικής Ναυτιλίας και 
του Υπουργείου Οικονομικών. Οι πιο πάνω γνώμες παρέ¬ 
χονται μέσα σε τρεις (3) μήνες από τη λήψη της απόφα¬ 
σης του αρμόδιου φορέα διοίκησης και εκμετάλλευσης 
λιμένα, αλλά αν η προθεσμία αυτή περάσει άπρακτη, ο κα¬ 
θορισμός των χώρων του προηγούμενου εδαφίου γίνεται 
και χωρίς τις άνω γνώμες. Με κοινή απόφαση των Υπουρ¬ 
γών Εμπορικής Ναυτιλίας και Οικονομικών καθορίζονται 
οι λεπτομέρειες εφαρμογής της παραγράφου αυτής. 

2. Η απόφαση του φορέα διοίκησης και εκμετάλλευσης 
λιμένα εγκρίνεται από τον Γενικό Γραμματέα της Περιφέ¬ 
ρειας. 

Άρθρο 29 

Διοικητικές και ποινικές κυρώσεις 

1. Όποιος χωρίς άδεια ή με υπέρβαση αυτής ή με άδεια 
που εκδίδεται κατά παράβαση του νόμου αυτού επιφέρει 
στον αιγιαλό, την παραλία, τη θάλασσα, τον πυθμένα, τη 
ζώνη λιμένα, τη μεγάλη λίμνη, πλεύσιμο ποταμό, όχθη ή 
παρόχθια ζώνη μεγάλης λίμνης ή πλεύσιμου ποταμού ο¬ 
ποιαδήποτε μεταβολή με την κατασκευή, τροποποίηση ή 
καταστροφή έργων ή του εδάφους ή του πυθμένα με τη 
λήψη χώματος, λίθων ή άμμου ή με οποιονδήποτε άλλον 
τρόπο, ανεξάρτητα αν με τον τρόπο αυτόν επήλθε ζημιά 
σε οποιονδήποτε, τιμωρείται με φυλάκιση τουλάχιστον ε¬ 
νός έτους και με τα πρόστιμα που επιβάλλονται διοικητι¬ 
κά σύμφωνα με την παράγραφο 23 του άρθρου 3 του Ν. 
2242/1994, που εφαρμόζεται κατά τα λοιπά. Τα πρόστιμα 
του προηγούμενου εδαφίου επιβάλλονται, όσον αφορά 
τις όχθες μεγάλων λιμνών και πλεύσιμων ποταμών, από 
την αρμόδια κατά τόπο Κτηματική Υπηρεσία. 

2. Με την ποινή της προηγούμενης παραγράφου τιμω¬ 
ρούνται και όσοι υπάλληλοι εκδίδουν άδεια κατά παρά¬ 
βαση των διατάξεων του παρόντος νόμου. 

3. Τρίτος που κατά παράβαση της παραγράφου 5 του 
άρθρου 15 του παρόντος νόμου κάνει οποιαδήποτε χρή¬ 
ση των εκεί αναφερόμενων εγκαταστάσεων ή εν γένει έρ¬ 
γων τιμωρείται με την ποινή της παραγράφου 1 του πα¬ 
ρόντος άρθρου και με πρόστιμο ισόποσο με το λιμενικό 
τέλος, που καταβάλλεται στον πλησιέστερο λιμένα για τη 
χρήση παρόμοιων έργων ή λιμενικών εγκαταστάσεων, το 
οποίο βεβαιώνεται σε βάρος του αυθαίρετου χρήστη με 

απόφαση, άμεσα εκτελεστή, της αρμόδιας λιμενικής αρ¬ 
χής και εισπράττεται σύμφωνα με το Ν.Δ. 356/1974 «Περί 
Κώδικος εισπράξεως δημοσίων εσόδων». 

Άρθρο 30 

Εγκατάσταση υδατοκαλλιεργειών 

Για τη χορήγηση άδειας εγκατάστασης θαλάσσιων υ¬ 
δατοκαλλιεργειών απαιτείται, εκτός από τις προϋποθέ¬ 
σεις, που προβλέπονται από την ειδική για αυτές νομοθε¬ 
σία, και η σύμφωνη γνώμη του Γ.Ε.Ν., του Υπουργείου Ε¬ 
μπορικής Ναυτιλίας και του Υπουργείου Πολιτισμού. 

Άρθρο 31 

Ανάλογη εφαρμογή διατάξεων 

1. Οι διατάξεις του νόμου αυτού για τον καθορισμό του 
αιγιαλού, παλαιού αιγιαλού και παραλίας, ως και οι διατά¬ 
ξεις για τη διοίκηση, διαχείριση και προστασία τούτων ε¬ 
φαρμόζονται αναλόγως και για τις όχθες, τις παλαιές ό¬ 
χθες και τις παρόχθιες ζώνες των μεγάλων λιμνών και των 
πλεύσιμων ποταμών με τις ακόλουθες παρεκκλίσεις. 

Γ ια τις παραχωρήσεις που αναφέρονται στο άρθρο 14 
δεν απαιτείται γνώμη του Γ ενικού Επιτελείου Ναυτικού 
(Γ.Ε.Ν.) και του Υπουργείου Εμπορικής Ναυτιλίας 
(Υ.Ε.Ν.). Γιατον καθορισμό της όχθης, παλαιός όχθης και 
παρόχθιας ζώνης δεν απαιτείται γνώμη του Γ.Ε.Ν. και 
στην Επιτροπή του άρθρου 3 αντί του εκπροσώπου του Υ¬ 
πουργείου Εμπορικής Ναυτιλίας συμμετέχει, ως μέλος, 
υπάλληλος της Νομαρχιακής Αυτοδιοίκησης με ειδικότη¬ 
τα γεωπόνου, ιχθυολόγου ή δασολόγου και ως πέμπτο 
μέλος, υδραυλικός μηχανικός της Νομαρχιακής Αυτοδι¬ 
οίκησης ή του Τεχνικού Επιμελητηρίου Ελλάδος (Τ.Ε.Ε.). 

2. Σε διώρυγες, διαύλους, τεχνητούς λιμένες, που δημι- 
ουργούνται από φυσικά ή τεχνητά αίτια στην ξηρά με εί¬ 
σοδο της θάλασσας και είναι πλεύσιμοι, εφαρμόζονται α¬ 
νάλογα οι διατάξεις του παρόντος νόμου. 

Άρθρο 32 

Μέτρα για την προστασία της δημόσιας περιουσίας, 
καθορισμός αιγιαλού, παραλίας και παλαιού αιγιαλού 
σε περιοχές που κηρύσσονται υπό κτηματογράφηση 

1. Αν κηρυχθεί περιοχή υπό κτηματογράφηση, σύμφω¬ 
να με το άρθρο 1 του Ν. 2308/1995 (ΦΕΚ 114 Α'), η ανώ¬ 
νυμη εταιρεία ΚΤΗΜΑΤΟΛΟΓΙΟ Α.Ε. υποχρεούται, να α- 
ποστείλει, πριν από την κατά το άρθρο 4 του άνω νόμου, 
πρώτη ανάρτηση των στοιχείων της Κτηματογράφησης 
και για το έγκυρο της ανάρτησης αυτής, στην αρμόδια ή 
τις αρμόδιες Κτηματικές Υπηρεσίες, στις οποίες υπάγε¬ 
ται η περιοχή αυτή, αντίγραφα των προσωρινών κτηματο- 
λογικών διαγραμμάτων και πινάκων (των άρθρων 3 και 4 
του Ν. 2308/1995). 

2. Σε περίπτωση που η περιοχή που κηρύχθηκε υπό κτη- 
ματογράφηση ή τμήμα αυτής βρέχεται από θάλασσα ή 
περιλαμβάνει μεγάλη λίμνη ή πλεύσιμο ποταμό, η υπο¬ 
χρέωση αποστολής κατά την παράγραφο 1 περιλαμβάνει 
και κτηματογραφικό - υψομετρικό διάγραμμα κλίμακας 
τουλάχιστον 1:1.000, που απεικονίζει παράκτια ή παρό¬ 
χθια ζώνη πλάτους τριακοσίων (300) μέτρων προς την ξη¬ 
ρά. 

Το διάγραμμα αυτό εντός μηνάς από την παραλαβή του 
ελέγχεται και θεωρείται με μέριμνα της Κτηματικής Υπη¬ 
ρεσίας και τίθεται υπόψη της Επιτροπής του άρθρου 3 


στην πρώτη τακτική συνεδρίασή της για τον καθορισμό 
του αιγιαλού, της παραλίας και του τυχόν παλαιού αιγια- 
λού ή της όχθης, της παρόχθιας ζώνης και της τυχόν πα¬ 
λαιός όχθης. 

3. Σε περιοχές που κατά τη δημοσίευση του παρόντος 
νόμου έχει ήδη γίνει η ανάρτηση των στοιχείων της κτη- 
ματογράφησης, τα διαγράμματα και οι πίνακες των πα¬ 
ραγράφων 1 και 2 αποστέλλονται από την ΚΤΗΜΑΤΟΛΟ¬ 
ΓΙΟ Α.Ε. στις αρμόδιες Κτηματικές Υπηρεσίες εντός δύο 
(2) μηνών από την έκδοση της κοινής υπουργικής απόφα¬ 
σης της παραγράφου 5 του άρθρου αυτού. Στις περιοχές 
αυτές δεν επιτρέπεται η δεύτερη ανάρτηση του άρθρου 9 
του Ν. 2308/1995 πριν από την παρέλευση: α) τεσσάρων 
(4) μηνών και β) έξι (6) μηνών από την ημερομηνία παρα¬ 
λαβής των διαγραμμάτων και πινάκων των παραγράφων 
1 και 2 του άρθρου αυτού από τις αρμόδιες Κτηματικές Υ¬ 
πηρεσίες κατ’ αντιστοιχία για κάθε περίπτωση. 

Γ ια κτηματογραφούμενες περιοχές που η διαδικασία 
του άρθρου 9του Ν. 2308/1995 έχει προηγηθείτης έναρ¬ 
ξης ισχύος του παρόντος νόμου, η προθεσμία της προ¬ 
σφυγής της παραγράφου 1 του άρθρου 10 του Ν. 2308/ 
1995 παρατείνεται για το Δημόσιο αντίστοιχα κατά τους 
χρόνους που αναφέρονται στο προηγούμενο εδάφιο. 

4. Σε εξαιρετικές περιπτώσεις και ιδίως αν ο παλαιός αι- 
γιαλός εκτείνεται σε μεγάλο βάθος προς την ξηρά και α¬ 
ποβαίνει δαπανηρή η απεικόνισή του με τις κλίμακες της 
παραγράφου 2, είναι δυνατή η χάραξή του σε διάγραμμα 
με κλίμακα τουλάχιστον 1:5.000. Γ ια το διάγραμμα όμως 
του αιγιαλού και της παραλίας έχουν εφαρμογή και στην 
περίπτωση αυτή οι κλίμακες της παραγράφου 2. 

5. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων (ΠΕ.ΧΩ.Δ.Ε.) και Οικο¬ 
νομικών ρυθμίζονται οι προδιαγραφές σύνταξης του κτη- 
ματογραφικού - υψομετρικού διαγράμματος των παρα¬ 
γράφων 2 και 4, οι κλίμακες απεικόνισης των αντιγράφων 
των κτηματολογικών διαγραμμάτων της παραγράφου 1, 
τα ζητήματα των τυχόν απαιτούμενων δαπανών σύνταξης 
ή έκδοσης των διαγραμμάτων αυτών και κάθε άλλη ανα¬ 
γκαία λεπτομέρεια για την εφαρμογή του παρόντος άρ¬ 
θρου. 

Άρθρο 33 

Τεκμήριο ωφέλειας ιδιοκτητών 
απαλλοτριούμενων ακινήτων 

1. Το τεκμήριο της ωφέλειας των ιδιοκτητών κατά τις 
διατάξεις του Ν. 653/1977 (ΦΕΚ 214 Α') είναι μαχητό και 
κρίνεται, μετά την κήρυξη της απαλλοτρίωσης, από το αρ¬ 
μόδιο για τον οριστικό προσδιορισμό της αποζημίωσης Ε- 
φετείο, κατά την ειδική διαδικασία του παρόντος άρθρου. 

2. Ο εικαζόμενος ιδιοκτήτης ή ο αξιών δικαιώματα επί 
του απαλλοτριωμένου, εφόσον θεωρεί ότι δεν υφίσταται 
το τεκμήριο της ωφέλειας, μπορεί με αίτησή του να ζητή¬ 
σει από το φορέα του έργου τη διόρθωση του κτηματο- 
λογικού πίνακα κήρυξης της απαλλοτρίωσης. Η υποβολή 
της αίτησης δεν αναστέλλει τις διαδικασίες της απαλλο¬ 
τρίωσης. 

3. Η αίτηση υποβάλλεται εντός ανατρεπτικής προθε¬ 
σμίας δύο (2) μηνών από την έκδοση της απόφασης περί 
προσωρινού ή απευθείας οριστικού προσδιορισμού της 
αποζημίωσης και παραπέμπεται μετά τη λήξη της προθε¬ 
σμίας προς εξέταση σε τριμελή Επιτροπή αποτελούμενη 
από έναν μηχανικό του αρμόδιου από το σκοπό της απαλ- 

λοτρίωσης φορέα, ως Πρόεδρο, έναν υπάλληλο της Κτη¬ 
ματικής Υπηρεσίας του νομού στην περιφέρεια του οποί¬ 
ου βρίσκεται η απαλλοτριούμενη έκταση ή το μεγαλύτε¬ 
ρο τμήμα αυτής και έναν εμπειρογνώμονα οριζόμενο με 
αναπληρωτή, σύμφωνα με το άρθρο 372 του Κώδικα Πο¬ 
λιτικής Δικονομίας, με απλή πράξη, της οποίας αντίγραφο 
αποστέλλεται στον Πρόεδρο της Επιτροπής. Τα λοιπά μέ¬ 
λη της Επιτροπής και οι αναπληρωτές τους ορίζονται με 
απόφαση του αρμοδίου για την κήρυξη της απαλλοτρίω¬ 
σης. 

4. Η Επιτροπή συγκαλείται από τον Πρόεδρο αυτής και 
μετά από αυτοψία και έλεγχο των στοιχείων προβαίνει το 
αργότερο εντός τριών (3) μηνών στη σύνταξη έκθεσης 
σχετικά με την ωφέλεια ή μη του ακινήτου λόγω του έρ¬ 
γου, αιτιολογώντας πλήρως τους λόγους και συνδέοντάς 
τους ιδία με τη δυνατότητα πρόσβασης του ακινήτου στο 
έργο ή τα έργα που περιλαμβάνονται στη ζώνη απαλλο¬ 
τρίωσης, τη δημιουργία επιπτώσεων στις χρήσεις του α¬ 
κινήτου και την κατά τις ισχύουσες διατάξεις αρτιότητα 
και οικοδομησιμότητά του. 

5. Στα μέλη της Επιτροπής μετά την ολοκλήρωση του 
έργου της καταβάλλεται εφάπαξ αποζημίωση, που καθο¬ 
ρίζεται με απόφαση του αρμοδίου για την κήρυξη της α¬ 
παλλοτρίωσης εντός των δι’ αποφάσεως του Υπουργού 
Οικονομικών καθοριζόμενων ορίων και προϋποθέσεων 
και βαρύνει τον υπόχρεο προς αποζημίωση. 

6. Η αίτηση του ιδιώτη μαζί με την έκθεση της Επιτροπής 
και τα στοιχεία της απαλλοτρίωσης αποστέλλονται από 
την αρχή που κήρυξε την αναγκαστική απαλλοτρίωση, 
στο κατά την παράγραφο 1 του παρόντος άρθρου δικα¬ 
στήριο. 

Ο Πρόεδρος του δικαστηρίου ορίζει δικάσιμο σε χρόνο 
όχι βραχύτερο από τριάντα (30) ημέρες ούτε μικρότερο 
από σαράντα (40) ημέρες από την κατάθεση των στοιχεί¬ 
ων σε αυτό, εφαρμοζομένων και στην περίπτωση αυτή 
των σχετικών με την επίδοση διατάξεων της παραγράφου 
3 του άρθρου 20 του Κώδικα Αναγκαστικών Απαλλοτριώ¬ 
σεων. Το δικαστήριο εκτιμώντας ελεύθερα τα αποδεικτι¬ 
κά μέσα που προσήχθησαν από τους διαδίκους γενικά, ο¬ 
φείλει να εκδώσει οριστική απόφαση μέσα σε τριάντα (30) 
ημέρες από την τελευταία συζήτηση της υπόθεσης. 

Κατά της απόφασης του Εφετείου επιτρέπεται μόνο το 
ένδικο μέσο της αναίρεσης, εφαρμοζομένων και στην πε¬ 
ρίπτωση αυτή των διατάξεων του άρθρου 22 του Κώδικα 
Αναγκαστικών Απαλλοτριώσεων. 

7. Οι συνέπειες της παραγράφου 4 του άρθρου 9 του 
Κώδικα Αναγκαστικών Απαλλοτριώσεων ισχύουν και στην 
περίπτωση που η σχετική με το τεκμήριο της ωφέλειας α¬ 
πόφαση του Εφετείου εκδοθεί μετά τη συντέλεση της α¬ 
παλλοτρίωσης, μη επιτρεπομένου σε κάθε περίπτωση 
του καθορισμού νέας τιμής μονάδας. 

Όποιος δεν κλητεύθηκε ούτε έλαβε μέρος στη δίκη για 
τον καθορισμό της αποζημίωσης δικαιούται να ζητήσει με 
αίτησή του τη διόρθωση των κτηματολογικών στοιχείων 
μέσα σε πέντε (5) έτη από τη συντέλεση της απαλλοτρίω¬ 
σης και σε περίπτωση που αποδεδειγμένα έχει λάβει γνώ¬ 
ση, μέσα σε έξι (6) μήνες από τότε που αυτός έλαβε γνώ¬ 
ση. 

8. Στο τέλος της περίπτωσης α' της παραγράφου 1 του 
άρθρου 1 του Κεφαλαίου Α'του Ν. 2882/2001 (ΦΕΚ 17Α') 
«Κώδικας Αναγκαστικών Απαλλοτριώσεων Ακινήτων», 
προστίθεται εδάφιο ως εξής: 

«Η εξαίρεση αυτή δεν περιλαμβάνει το Εθνικό Οδικό Δί¬ 


κτυο της περιφέρειας Κρήτης που έχει χαρακτηριστεί Δι- 
ευρωπαϊκό.» 

Άρθρο 34 

Μεταβατικές και τελικές διατάξεις 

1. Δεν θίγονται από τον παρόντα νόμο οι διατάξεις του 
Α.Ν. 376/1936 (ΦΕΚ 546 Α'), τα άρθρα 24 έως και 32του Ν. 
1892/1990 (ΦΕΚ 101 Α'), καθώς και όλες οι διατάξεις της 
κείμενης νομοθεσίας, που αφορούν την προστασία της 
πολιτιστικής κληρονομιάς, την εξυπηρέτηση της εθνικής 
άμυνας και της ασφάλειας της Χώρας. 

2. Εξακολουθούν να διέπονται από τις ισχύουσες μέχρι 
την έναρξη ισχύος του νόμου αυτού διατάξεις, οι εκκρε¬ 
μείς υποθέσεις που αφορούν τον καθορισμό αιγιαλού και 
παραλίας, καθώς και συναφή θέματα. 

3. Από την έναρξη ισχύος αυτού του νόμου καταργού- 
νται ο Α. Ν. 2344/1940, το άρθρο 60 του π.δ.11/12.11.1929 
(ΦΕΚ 399 Α') «Περί Διοικήσεως Δημοσίων Κτημάτων» και 
η υπ’ αριθμ. 1032058/1555/0010/ΠΟΛ 1147/30.5.1989 ε¬ 
γκύκλιος διαταγή του Υπουργείου Οικονομικών, η οποία 
κυρώθηκε με το Ν. 1882/1990 (ΦΕΚ 43 Α'). Διατηρείται η 
ειδική νομοθεσία για το καθεστώς του Αγίου Όρους, ό¬ 
πως αυτό καθορίζεται από το άρθρο 105 του Συντάγμα¬ 
τος, τον καταστατικό χάρτη του Αγίου Όρους και το κυ¬ 
ρωτικό αυτού Ν.Δ. της 10/16.9.1926. 

Τροποποιείται το άρθρο 100 του Π.Δ. 284/1988 (ΦΕΚ 
128 Α') ως προς την Επιτροπή καθορισμού των ορίων αι- 
γιαλού, παραλίας και παλαιού αιγιαλού. 

4. Παραμένουν σε ισχύ: α) τα άρθρα 3 και 14 του Ν. 
2730/1999 (ΦΕΚ 130 Α'), όπως τροποποιήθηκαν και ισχύ¬ 
ουν σήμερα, β) ο Ν. 2160/1993 (ΦΕΚ 118 Α') εκτός της πα¬ 
ραγράφου 21 του άρθρου 6 του νόμου αυτού που καταρ- 
γείται και γ) οι ειδικές διατάξεις περί αιγιαλού, παραλίας, 
θάλασσας, λιμένων και αλιείας. 

5. α) Κατά την αληθή έννοια της παραγράφου 1 του άρ¬ 
θρου 4 του Ν. 1577/1985, όπως αντικαταστάθηκε με το 
άρθρο 3 του Ν. 2831/2000, ως κατά περίπτωση αρμόδιος 
Υπουργός νοείται ο Υπουργός Αιγαίου στα νησιά που υ¬ 
πάγονται στην περιφέρειά του. 

β) Στο τέλος της παραγράφου 1 του άρθρου 4 του Ν. 
1577/1985, όπως αντικαταστάθηκε με το άρθρο 3 του Ν. 
2831/2000, προστίθεται νέο εδάφιο γ' ως ακολούθως: 

«γ) Κατά την έννοια της περίπτωσης β' της διάταξης 
μπορεί να χαρακτηρίζονται φυσικοί σχηματισμοί ως τόποι 
ιδιαίτερου κάλλους ευρύτεροι χώροι τοπίων, ευρύτερες 
ζώνες και ολόκληρα νησιά.» 

Άρθρο 35 

Ρύθμιση για τη διευκρίνιση θεμάτων 
περί επιταγής σε δραχμές 

1. Επιταγές σε δραχμές, στις οποίες αναγράφεται ημε¬ 
ρομηνία έκδοσης από την 1.1.2002 και εφεξής και εμφα¬ 
νίζονται προς πληρωμή μετά την 1.1.2002, δεν ισχύουν ως 
επιταγές. 

2. Κατ’ εξαίρεση, επιταγές σε δραχμές, στις οποίες α¬ 
ναγράφεται ημερομηνία έκδοσης από την 1.1.2002 μέχρι 
και την 31.12.2003 θεωρείται ότι ισχύουν ως επιταγές με¬ 
τά την 1.1.2002 και είναι πληρωτέες σε ευρώ, εφόσον συ¬ 
ντρέχει μια έκτων κατωτέρω προϋποθέσεων: 

α. είτε αποδεικνύεται από δημόσιο ή ιδιωτικό έγγραφο 
βεβαίας χρονολογίας ότι η επιταγή έχει εκδοθεί μέχρι και 
την31.12.2001, 

β. είτε η επιταγή έχει καταγραφεί σε πινάκια, σύμφωνα 
με το άρθρο 11 του Ν. 1957/1991 μέχριτην 31.12.2001, 
γ. είτε υπάρχει επί του σώματος της επιταγής επισημεί- 
ωση, στην οποία όλα τα λειτουργούντα στην Ελλάδα πι¬ 
στωτικά ιδρύματα υποχρεούνται να προβαίνουν μέχριτην 
31.12.2001, ότι η επιταγή στην οποία αναγράφεται ημε¬ 
ρομηνία έκδοσης μεταγενέστερη της 31.12.2001 και μέ¬ 
χρι και την 31.12.2003, ενεφανίσθη όχιπροςπληρωμή, μέ¬ 
χρι την 31.12.2001. 

Άρθρο 36 
Ειδική αργία 

1. Ορίζεται ως ειδική αργία συναλλαγών η 31η Δεκεμ¬ 
βρίου 2001, ημέρα Δευτέρα, για την Τράπεζα της Ελλά¬ 
δος, το Χρηματιστήριο Αξιών Αθηνών Α.Ε., το Κεντρικό Α- 
ποθετήριο Αξιών Α.Ε., το Χρηματιστήριο Παραγώγων Α¬ 
θηνών, την Εταιρεία Εκκαθάρισης Συναλλαγών επί Παρα¬ 
γώγων (ΕΤ.Ε.Σ.Ε.Π.), καθώς και για τις ακόλουθες κατη¬ 
γορίες επιχειρήσεων: 

α. πιστωτικά ιδρύματα που λειτουργούν στην Ελλάδα, 
στα οποία περιλαμβάνονται τα ελληνικά πιστωτικά ιδρύ¬ 
ματα, το Ταχυδρομικό Ταμιευτήριο, το Ταμείο Παρακατα¬ 
θηκών και Δανείων και τα υποκαταστήματα των αλλοδα¬ 
πών τραπεζών, 

β. επιχειρήσεις παροχής επενδυτικών υπηρεσιών, 
γ. εταιρείες χρηματοδοτικής μίσθωσης και εταιρείες 
πρακτορείας επιχειρηματικών απαιτήσεων, 
δ. Ανώνυμες Εταιρείες Διαχείρισης Αμοιβαίων Κεφα¬ 
λαίων και Ανώνυμες Εταιρείες Επενδύσεων Χαρτοφυλα¬ 
κίου. 

2. Κατά την ημέρα αυτή τα ανωτέρω ιδρύματα και επι¬ 
χειρήσεις λειτουργούν για τη διεκπεραίωση των εξής ερ¬ 
γασιών: 

α. για χρηματαποστολές από και προς την Τράπεζα της 
Ελλάδος στα πλαίσια των διαδικασιών προεφοδιασμού 
με ευρώ και απόσυρσηςτης δραχμής, 
β. για τη διάθεση στο κοινό «συσκευασιών εξοικείωσης» 
και στις επιχειρήσεις κερμάτων ευρώ, κατά τα οριζόμενα 
στο άρθρο 7βτου Ν. 2948/2001 και των σχετικών υπουρ¬ 
γικών αποφάσεων. Το κοινό θα μπορεί επίσης να προβαί¬ 
νει σε ανταλλαγές νομισμάτων στην Τράπεζα της Ελλά¬ 
δος, 

γ. για τον υποπροεφοδιασμό επιχειρήσεων με ευρώ 
(μετά από συνεννόηση καταστήματος με επιχείρηση - πε¬ 
λάτη), 

δ. για τις καταθέσεις σε δραχμές ή/ και συνάλλαγμα α¬ 
ποκλειστικά από επιχειρήσεις. 

Όλες οι εν λόγω συναλλαγές θα καταχωρηθούν στα συ¬ 
στήματα της τράπεζας με ναΙθυτ 2.1.2002. 

3. Κατά την ημέρα αυτή, τα ταμεία και οι υπηρεσίες των 
ανωτέρω ιδρυμάτων και επιχειρήσεων δεν επιτρέπεται να 
διενεργήσουν με το κοινό οποιαδήποτε συναλλαγή ή να 
καταρτίσουν οποιαδήποτε σύμβαση εκτός από τις ανα- 
φερόμενες στην παράγραφο 2 του παρόντος. Όλες οι λη¬ 
ξιπρόθεσμες, την 31.12.2001, υποχρεώσεις που απορρέ¬ 
ουν από υφιστάμενες συμβάσεις μεταξύ των εν λόγω πι¬ 
στωτικών ιδρυμάτων και επιχειρήσεων και της πάσης (ρύ¬ 


σεως πελατείας τους, καθώς και οι λοιπές εν γένει ληξι¬ 
πρόθεσμες, την 31.12.2001, υποχρεώσεις της πελατείας 
αυτών, εκπληρώνονται την επόμενη εργάσιμη ημέρα, 
2.1.2002, οπότε και αρχίζουν οι συνέπειες της τυχόν μη 
εκπλήρωσης. 

4. Η 31.12.2001 είναι εργάσιμη ημέρα για το προσωπικό 
των ανωτέρω ιδρυμάτων και επιχειρήσεων. 

5. Τα ποσά που υποχρεούται να καταβάλλει το Ελληνι¬ 
κό Δημόσιο για την εξυπηρέτηση του δημόσιου χρέους, 
στις 31.12.2001 θα καταβληθούν την αμέσως προηγού¬ 
μενη εργάσιμη ημέρα του τρέχοντος έτους, ήτοι την 
28.12.2001 και σύμφωνα με τους όρους έκδοσης των δα¬ 
νείων. 


Άρθρο 37 
Έναρξη ισχύος 

Η ισχύς του παρόντος νόμου αρχίζει: 

α. Των διατάξεων του άρθρου 33 μετά την πάροδο ενός 
(1) μηνάς απάτη δημοσίευσή του στην Εφημερίδατης Κυ- 
βερνήσεως και εφαρμόζεται και για τις αναγκαστικές α¬ 
παλλοτριώσεις που δεν έχουν μέχρι της ισχύος του συ- 
ντελεσθεί. Στις περιπτώσεις που κατά την έναρξη ισχύος 
του ίδιου αυτού άρθρου έχει παρέλθει η ανατρεπτική 
προθεσμία της παραγράφου 3 αυτού, η ανατρεπτική αυ¬ 
τή προθεσμία παρατείνεται για δύο (2) μήνες από την έ¬ 
ναρξη ισχύος του. 

β. Των λοιπών διατάξεων, από τη δημοσίευση του πα¬ 
ρόντος νόμου στην Εφημερίδα της Κυβερνήσεως, εκτός 
και αν ορίζεται διαφορετικά από αυτές. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 19 Δεκεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 


ΕΘΝΙΚΗΣ ΑΜΥΝΑΣ 

Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 

ΓΕΩΡΓΙΑΣ 

Γ. ΔΡΥΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 

ΑΙΓΑΙΟΥ 

Ν. ΣΗΦΟΥΝΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 19 Δεκεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
β-ΙΤΙΗΐΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (θσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙβιτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























